
DR - 21 – Investiții pentru prevenirea răspândirii epizootiilor în exploatațiile zootehnice– cu depunere on-line
Ghid aplicabil pentru sesiunea 2026

Ghidul solicitantului este un material de informare tehnică a potenţialilor beneficiari ai Fondului European Agricol pentru Dezvoltare Rurală (FEADR) şi constituie un suport informativ complex pentru întocmirea proiectului conform cerinţelor specifice ale PS PAC 2023-2027. Ghidul Solicitantului reprezintă detalierea tehnică şi financiară ce cuprinde setul de informaţii necesare solicitantului pentru pregătirea, derularea şi implementarea proiectului, fiind elaborat pentru accesarea intervenției DR-21 – „Investiții pentru prevenirea răspândirii epizootiilor în exploatațiile zootehnice”, document care se aprobă prin ordin al ministrului agriculturii şi dezvoltării rurale.
Ghidul Solicitantului prezintă regulile pentru pregătirea, întocmirea și depunerea proiectului de investiţii, precum și modalitatea de selecţie, aprobare şi derulare a proiectului dumneavoastră. De asemenea, conţine lista indicativă a tipurilor de investiţii pentru care se acordă fonduri nerambursabile, lista documentelor, a avizelor şi a acordurilor pe care trebuie să le prezentaţi, modelul Cererii de Finanțare, al Contractului de Finanţare, precum și alte informaţii utile realizării proiectului şi completării corecte a documentelor.
Ghidul Solicitantului şi documentele anexate pot suferi rectificări din cauza actualizărilor legislative naţionale şi europene sau actualizări procedurale – varianta actualizată fiind publicată pe pagina de internet www.afir.ro.







PREVEDERILE PREZENTULUI GHID SE COMPLETEAZĂ CU REGLEMENTĂRILE CUPRINSE ÎN LEGISLAȚIA EUROPEANĂ ȘI NAȚIONALĂ APLICABILĂ PENTRU INTERVENȚIA DR - 21 - INVESTIŢII PENTRU PREVENIREA RĂSPÂNDIRII EPIZOOTIILOR ÎN EXPLOATAȚIILE ZOOTEHNICE POSTAT PE SITE-UL WWW.AFIR.RO. 




IMPORTANT!
Pentru a obţine informaţiile cu caracter general, consultaţi informațiile publicate pe paginile de internet www.afir.ro și www.madr.ro. De asemenea, pentru a obţine informaţii despre FEADR ne puteţi contacta prin telefon, prin e-mail sau prin consultarea paginii de internet – vezi datele de contact de la finalul Ghidului Solicitantului.

· Alte anexe 
Capitolul 1 
PREVEDERI GENERALE	

Agricultura este unul dintre sectoarele economiei care este extrem de vulnerabil și poate fi afectat în mod semnificativ de schimbările climatice și de apariția incidentelor biotice sau abiotice care pot duce la distorsiuni grave în producția agricolă cu importante daune economice.
În contextul acțiunii unor astfel de dezastre și catastrofe naturale, printre care se numără și bolile la animale, România are nevoie să îmbunătățească biosecuritatea de la nivelul fermelor și să finanțeze investiții în acţiuni preventive adecvate.
Gradul relativ scăzut de dotare cu instalații de dezinfecție și dezinsecție în majoritatea exploatațiilor cu nivel de biosecuritate scăzut sau chiar inexistent, lipsa unor facilități de protecție pentru evitarea contactului animalelor sălbatice cu animalele domestice din cadrul exploatațiilor agricole, lipsa adăposturilor necesare efectuării carantinei profilactice pentru evitarea contactului animalelor bolnave cu animalele sănătoase clinic, lipsa unor filtre sanitar-veterinare adecvate, reprezintă factori din teren care favorizează apariția și extinderea epizootiilor.
Mai mult decât atât, producția agricolă primară reprezintă principalul segment al lanțului agro-alimentar afectat de astfel de epizootii, cu impact major negativ asupra asigurării securității alimentare.
Prin urmare, este necesară sprijinirea acțiunilor care întăresc securitatea fermelor împotriva efectelor evenimentelor extreme și a incidentelor biotice sau abiotice ca urmare a apariției evenimentelor catastrofale și a dezastrelor naturale.
Pentru a asigura stabilitatea veniturilor exploatațiilor prin atenuarea efectelor negative cauzate de apariția bolilor la animale, întrucât apariția unei epizootii la nivelul exploatației are un impact grav asupra activității fermierului, perturbând circulația/transportul de animale și de produse provenite de la acestea în interiorul Uniunii Europene și exporturile către țări terțe, sprijinul este direcționat către investiții pentru a preveni apariția/răspândirea epizootiilor în exploatațiile zootehnice. 
Pentru a răspunde adecvat provocărilor determinate de specificitățile sub-sectoarelor zootehnice care derivă din provocările determinate de existența epizootiilor, de diferitele reglementări sanitar-veterinare specifice fiecărui sub-sector, România prevede alocări distincte pe tipuri de sub-sectoare. 
Pentru combaterea pestei micilor rumegătoare și a variolei la ovine/caprine, măsurile de biosecuritate la nivelul fermelor se constituie într-un complex de măsuri organizatorice şi tehnice care sunt aplicate într-o exploataţie de ovine/caprine pentru prevenirea introducerii, persistenţei şi răspândirii agenţilor patogeni, în scopul apărării sănătăţii animalelor şi a sănătăţii publice. Interventia DR-21 - componenta ovine/caprine este destinată prevenirii și limitării răspândirii pestei micilor rumegătoare și variolei ovine/caprine prin finanțarea investițiilor de înființare/modernizare a fermelor de ovine/caprine din punct de vedere al biosecurității.

Atenţie!
În situaţia în care solicitantul a accesat un proiect de investiţii de înfiinţare ferme de creştere ovine/caprine prin DR-20, trebuie prezentat sistemul de biosecuritate existent. Prin Intervenţia DR-21 se vor deconta elemente/echipamente/sisteme de biosecuritate noi, superioare din punct de vedere al caracteristicilor şi performanţelor tehnice, în completarea celor existente, dacă este cazul, inclusiv pentru proiectele finanțate în cadrul PNDR 2014-2022, atât pentru cele finalizate sau, după caz, tranzitate. 
De asemenea, având în vedere că în cadrul cererii de finanțare, solicitantul trebuie să justifice complementaritatea cu alte surse de finanțare naționale sau europene, se va ataşa cererii de finanţare document emis de autoritatea competentă care să ateste că au beneficiat de alte ajutoare naţionale (exceptând AFIR) sau europene pentru ferme de creștere ovine/caprine, în domeniul biosecurității, din care sa reiasă lista cu elemente/echipamente/sisteme finanțate. 

Sprijinul acordat prin aceasta intervenție va contribui la:
· Creşterea capacităţii operaţionale de prevenire a apariţiei epizootiilor şi combaterea acestora. 
· Reducerea efectelor dezastrelor naturale, evenimentelor adverse şi evenimentelor catastrofale asupra potenţialului de producţie agricolă.

Conform art. 7 al Hotărârii nr. 1570 din 28 Decembrie 2022 privind stabilirea cadrului general de implementare a intervențiilor specifice dezvoltării rurale cuprinse în Planul Strategic PAC 2023-2027 cu modificările și completările ulterioare, solicitantul/beneficiarul trebuie să depună toate diligențele pentru a lua la cunoștință despre informațiile publice referitoare la intervenția din PS PAC 2023-2027 în baza căreia intenționează să solicite sprijin/să depună proiect în vederea finanțării, inclusiv cu privire la obligațiile care decurg din legislația națională în vigoare potrivit specificului/angajamentului proiectului.
Conform art. 8 al Hotărârii nr. 1570 din 28 Decembrie 2022, cu modificările și completările ulterioare, în cazul în care se constată crearea în mod artificial a condiţiilor pentru obținerea sprijinului financiar, nu se acordă niciun sprijin financiar pentru cererea respectivă.
În acest sens, pentru toți solicitanții/beneficiarii, se impune parcurgerea din timp a Instrucţiunii privind evitarea creării de condiţii artificiale în accesarea PS PAC 2023-2027, anexă la ghid.
	Conform prevederilor articolului 9 din Regulamentul (UE) 2021/2115 solicitanții sau beneficiarii finanțării nerambursabile în demersurile pentru accesarea/implementarea intervenției DR-21 au obligația respectării principiilor din Carta drepturilor fundamentale a Uniunii Europene, care se referă la acţiunile specifice de promovare a egalităţii de şanse şi prevenire a discriminării de gen, pe criterii de origine rasială sau etnică, religie sau credinţă, dizabilitate, vârstă sau orientare sexuală, interzicerea sclaviei şi a muncii forţate, protecţia datelor cu caracter personal, libertatea de exprimare şi de informare, egalitate în faţa legii, protecţia mediului, luând în considerare nevoile diferitelor grupuri-ţintă expuse riscului acestor tipuri de discriminare.


1.1 CONTRIBUŢIA INTERVENȚIEI DR - 21 LA OBIECTIVELE SPECIFICE PAC - Investiții pentru prevenirea răspândirii epizootiilor în exploatațiile zootehnice
Intervenția DR-21 – „Investiţii pentru prevenirea răspândirii epizootiilor în exploatațiile zootehnice” se încadrează, conform Regulamentului (UE) 2021/2115 al Parlamentului European și al Consiliului din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013, cu modificările și completările ulterioare, la art. 73 – Investiții și contribuie la îndeplinirea obiectivelor specifice PAC pentru acest tip de intervenție:
- SO9 îmbunătățirea răspunsului dat de agricultura UE exigențelor societale referitoare la hrană și la sănătate, inclusiv la alimentele de înaltă calitate, sigure, hrănitoare și produse prin metode sustenabile, la reducerea deșeurilor alimentare, precum și la îmbunătățirea bunăstării animalelor și la combaterea rezistenței antimicrobiene.
			Sprijinul acordat prin această intervenție va contribui la:
· întărirea securității fermelor împotriva efectelor evenimentelor extreme și a incidentelor biotice sau abiotice, ca urmare a evenimentelor catastrofale și a dezastrelor naturale; 
· asigurarea stabilității veniturilor exploatațiilor prin realizarea de investiții de atenuare a efectelor bolilor animalelor, de prevenire și răspândire a pestei micilor rumegătoare și/sau a variolei la ovine/caprine, respectiv de diminuare a pagubelor produse de răspândirea acestora;
· îmbunătățirea biosecurității exploatațiilor prin sprijinirea realizării de investiții care asigură/depășesc standardele minime obligatorii de biosecuritate.


Capitolul 2
PREZENTAREA INTERVENȚIEI DR 21 

2.1 Cine poate beneficia de fonduri nerambursabile

Beneficiari, conform fișei intervenției DR-21 și art. 6 al Hotărârii nr. 1570 din 28 decembrie 2022, privind stabilirea cadrului general de implementare a intervenţiilor specifice dezvoltării rurale cuprinse în Planul Strategic 2023-2027, cu modificările și completarile ulterioare, pot fi: 

· fermieri, deținători de exploatații zootehnice.

Categoriile de beneficiari eligibili care pot primi fonduri nerambursabile în cadrul intervenției sunt:
· Persoana fizică deținătoare a unei exploatații zootehnice, care își ia angajamentul ca până la depunerea tranșei de plată unice se va autoriza sub una din formele de organizare prevăzute de legislația națională în vigoare. 
· Persoana fizică autorizată (înfiinţată în baza OUG nr. 44/2008, cu modificările și completările ulterioare);
· Întreprindere individuală (înfiinţată în baza OUG nr. 44/2008, cu modificările și completările ulterioare);
· Întreprindere familială (înfiinţată în baza OUG nr. 44/2008, cu modificările și completările ulterioare);
· Societate în nume colectiv – SNC (înfiinţată în baza Legii nr. 31/1990 republicată, cu modificările și completările ulterioare);
· Societate în comandită simplă – SCS (înfiinţată în baza Legii nr. 31/1990 republicată, cu modificările şi completările ulterioare);
· Societate pe acţiuni – SA (înfiinţată în baza Legii nr. 31/1990 republicată, cu modificarile şi completările ulterioare);
· Societate în comandită pe acţiuni – SCA (înfiinţată în baza Legii nr. 31/1990 republicată, cu modificările şi completările ulterioare);
· Societate cu răspundere limitată – SRL (înfiinţată în baza Legii nr. 31/1990 republicată, cu modificările şi completările ulterioare);
· Societate comercială cu capital privat (înfiinţată în baza Legii nr. 15/1990, cu modificările şi completările ulterioare);
· Societate agricolă (înfiinţată în baza Legii nr. 36/1991 cu modificările şi completările ulterioare); 
· Societate cooperativă agricolă (înfiinţată în baza Legii nr. 1/2005 cu modificările și completările ulterioare);
· Cooperativă agricolă (înfiinţată în baza Legii nr. 566/2004, cu modificările și completările ulterioare;
· Unitățile (centre) de colectare animale autorizate ANSVSA (care au cod CAEN 014, 015 sau 016 principal sau secundar).

Solicitantul trebuie să respecte următoarele condiții:

· să desfășoare activități economice sub una din formele de organizare menționate anterior;
· să acţioneze în nume propriu;
· să asigure surse financiare stabile și suficiente pe întreaga durată de implementare a proiectului.

Următoarele categorii de solicitanți/beneficiari pot depune proiecte aferente intervențiilor de investiții derulate prin PS PAC 2023-2027, cu îndeplinirea cumulativă a următoarelor condiții:
a) solicitanții/beneficiarii, după caz, înregistrați în registrul debitorilor AFIR, atât pentru Programul SAPARD cât și pentru FEADR, care achită integral datoria față de AFIR, inclusiv dobânzile și majorările de întârziere până la semnarea contractului de finanțare;
b) solicitanții care respectă prevederile art. 15 al HG nr. 1570 din 28 decembrie 2022, privind stabilirea cadrului general de implementare a intervenţiilor specifice dezvoltării rurale cuprinse în Planul Strategic PAC 2023-2027, cu modificarile si completarile ulterioare.
Conform acestui articol, un solicitant/beneficiar, după caz, poate depune maximum 1 proiect/intervenție, dar nu mai mult de 2 proiecte/intervenții distincte/beneficiar sau 3 proiecte/intervenții distincte/beneficiar, dacă unul dintre acestea vizează intervenţia DR-19 – „Investiţii neproductive la nivel de fermă”, cu îndeplinirea cumulativă a următoarelor condiţii:
1) respectarea condiţiilor de eligibilitate ale acestuia şi a regulilor ajutoarelor de stat, respectiv a celor de minimis, după caz;
2) să nu facă obiectul dublei finanţări cu o altă intervenţie finanţată din FEADR sau din alte fonduri publice;
3) nu sunt create condiţiile pentru a obţine în mod necuvenit un avantaj, în sensul prevederilor art. 62 din Regulamentul (UE) 2021/2.116 al Parlamentului European şi al Consiliului din 2 decembrie 2021 privind finanţarea, gestionarea şi monitorizarea politicii agricole comune şi de abrogare a Regulamentului (UE) nr. 1.306/2013, cu modificările și completările ulterioare, în orice etapă de derulare a proiectului;
4) să prezinte dovada cofinanţării private a investiţiei, prin extras de cont şi/sau contract de credit acordat în vederea implementării proiectului. Atât extrasul de cont, cât şi contractul de credit menţionează valoarea totală a cofinanţării private. În cazul în care dovada cofinanţării se prezintă prin extras de cont, acesta va fi însoţit şi de angajamentul solicitantului că minimum 50% din disponibilul prezentat va fi destinat plăţilor aferente implementării proiectului;
5) în cazul aprobării a două sau mai multor cereri de finanțare pe intervenții diferite, solicitantul/beneficiarul, după caz, trebuie să dovedească, în etapa de contractare, existența cofinanțării private, pentru toate proiectele care au fost selectate și notificate pentru care solicitantul are în vedere încheierea contractelor de finantare în limita impusa de prevederile HG 1570/2022, cu modificarile si completarile ulterioare.
6) cheltuielile necesare pentru implementarea proiectului sunt efectuate cu respectarea rezonabilităţii costurilor.

[bookmark: _Hlk193699683]ATENȚIE! Acei solicitanţi/beneficiari care au contracte de finanţare pentru proiecte aferente intervențiilor din PS 2023-2027, inclusiv contracte de finanțare prin care au fost acordate ajutoare de stat/de minimis, nerealizate, respectiv încetate la cererea beneficiarului, precum și solicitanţii/beneficiarii care au contracte de finanţare încetate pentru nerespectarea obligaţiilor contractuale din iniţiativa AFIR şi pentru care Autoritatea Contractantă a dispus recuperarea debitelor rezultate din nereguli, nu pot beneficia de finanţare în baza prezentei intervenții decât după îndeplinirea integrală a obligaţiilor de rambursare a ajutorului plătit, inclusiv a dobânzilor aferente.

ATENȚIE! Având în vedere prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), cu modificările și completările ulterioare, toate Cererile de Finanțare depuse la AFIR, trebuie să fie însoțite de „Declarația privind prelucrarea datelor cu caracter personal”, semnată și datată de către reprezentantul legal al solicitantului.

2.2 Condiţii obligatorii pentru acordarea sprijinului (condiții de eligibilitate)
Este important ca înainte de depunerea Cererii de Finanțare, solicitantul să identifice obiectiv, punctajul pe care proiectul îl întruneşte şi să-l menţioneze în Cererea de Finanţare, secţiunea A „Date despre tipul de proiect şi beneficiar” - prescorare. 

Pentru justificarea condiţiilor minime obligatorii specifice proiectului este necesar ca solicitantul să prezinte, odată cu Cererea de Finanțare, toate informaţiile concludente, iar documentele justificative vor susţine aceste informaţii. 

1. Solicitantul, crescător de animale din specia ovine/caprine deține o exploatație cu cod ANSVSA în BND.
La depunere, solicitantul trebuie să figureze cu exploatația pentru care solicită finanțare înregistrată în BND al ANSVSA, anterior depunerii Cererii de Finanțare.
2. Solicitantul trebuie să demonstreze asigurarea cofinanțării investiției.
Condiția de eligibilitate se verifică la momentul contractării.
Criteriul se consideră îndeplinit prin verificarea însuşirii Declaraţiei F şi în baza corelării informaţiilor din Cererea de Finanțare, a bugetului indicativ propus și rezultat în urma evaluării.
Documentele doveditoare se vor prezenta în etapa de contractare (documente care dovedesc capacitatea şi sursa de cofinanţare, documente de la bancă/trezorerie) în termen de maxim 15 zile lucrătoare de la transmiterea Notificării beneficiarului privind selectarea cererii de finanţare și semnarea contractului de finanțare, termenul de contractare fiind de maximum 30 zile lucrătoare de la transmiterea notificării.
3. Solicitantul, crescător de animale din specia ovine/caprine deține un număr minim de 150 capete animale sau în cazul în care exploatația a făcut obiectul unei măsuri de ucidere a animalelor ca urmare a confirmării unui focar de boală, solicitantul să fi deținut un număr minim de 150 capete, confirmat pe baza procesului-verbal de ucidere întocmit de autoritățile competente.
Condiția se verifică la momentul depunerii Cererii de Finanțare prin interogarea Bazei de Date ANSVSA.
În situația în care în BND, la momentul interogării, solicitantul nu figurează cu nici un animal înregistrat sau numărul de animale înregistrate este sub limita de 150, îndeplinirea condiției se realiează prin verificarea numărului de animale din specia ovine și/sau caprine înscrise în procesul-verbal de ucidere întocmit de autoriățile competente ulterior datei de 30.06.2026, depus de către solicitant la momentul încărcării cererii de finanțare.
4. Solicitantul, crescător de animale din specia ovine/caprine face dovada valorificării pe bază de documente justificative privind vânzarea de animale din specia ovine/caprine anterior datei de 30.06.2026.
[bookmark: _Hlk240540819]Condiția se verifică la depunere prin prezentarea de contracte de vânzare ovine și/sau caprine și/sau facturi pentru solicitanții care dețin o minimă formă de organizare juridică (PFA, II, IF, SRL etc.) pentru perioada 30.06.2025-30.06.2026. 
Pentru solicitanții persoane fizice se va prezenta pentru perioada 30.06.2025-30.06.2026, copie/copii ale carnetului/carnetelor de comercializare a ovinelor/caprinelor, după caz.
[bookmark: do|caV|ar7|pa1]2.3 	Tipuri de investiţii şi cheltuieli eligibile

Un proiect poate cuprinde atât cheltuieli eligibile cât şi cheltuieli neeligibile. Fondurile nerambursabile vor fi acordate doar pentru decontarea cheltuielilor eligibile, cheltuielile neeligibile urmând a fi suportate de beneficiarul proiectului. Cheltuielile neeligibile înscrise în proiectul selectat pentru finanțare, trebuie de asemenea finalizate pâna la data depunerii cererii unice de plată.

În cadrul intervenției DR-21 fondurile nerambursabile vor fi acordate beneficiarilor eligibili exclusiv pentru achiziția de utilaje și echipamente cu sau fără montaj - investiţii corporale şi/sau necorporale[footnoteRef:1], necesare înființării/îmbunătățirii biosecurității în cadrul exploatației după cum urmează: [1:  Investiţii corporale – active fizice şi circulante (clădiri, mijloace de transport, utilaje etc.)
*Cheltuielile eligibile generale sunt prevazute in cap 4.7.3 din PS 2023-2027
 2 Investiţii necorporale – active necorporale sub forma de fond de comerţ, brevete etc., cheltuieli (în sensul contabil al cuvântului) de publicitate, cu studii etc.] 


Investitii corporale - Cheltuieli eligibile specifice: 

• achiziția de echipamente și instalații de decontaminare, dezinfecție și dezinsecție pentru mijloace de transport, personal, suprafețe și aer;
• achiziția de instalații și echipamente pentru înființarea/îmbunătățirea filtrului sanitar-veterinar;
• achiziția de garduri de protecție/delimitare, inclusiv a instalațiilor necesare pentru montarea/demontarea acestora, precum și achiziția sistemelor de delimitare/izolare/carantinare pentru animale;
• achiziția sistemelor pentru controlul accesului în exploatație.

Investiții necorporale - Cheltuieli eligibile:

Costurile generale ale proiectului:
1. Cheltuielile generale ale proiectului sunt eligibile dacă îndeplinesc, cumulativ, următoarele condiţii:
a) respectă prevederile cap 4.7 din PS 2023-2027;
b) sunt prevăzute sau rezultă din aplicarea legislaţiei în vederea obţinerii de avize, acorduri şi autorizaţii necesare implementării activităţilor eligibile ale operaţiunii ori din cerinţele minime impuse de PS 2023-2027;
c) sunt aferente, după caz: unor studii şi/sau analize privind durabilitatea economică şi de mediu, memorii justificative; 
d) sunt necesare în procesul de achiziţii publice pentru activităţile eligibile ale operaţiunii;
e) cheltuielile necesare pentru implementarea proiectului sunt efectuate cu respectarea rezonabilității costurilor. 
2. Cheltuielile de consultanţă, inclusiv cele pentru managementul proiectului sunt eligibile dacă respectă prevederile de mai sus. Cheltuielile pentru managementul proiectului se decontează proporţional cu valoarea fiecărei tranşe de plată aferente proiectului.
Costurile generale ale proiectelor trebuie să se încadreze în limita a 3% pentru investiții în achiziții de utilaje și echipamente cu montaj sau fără montaj.

În cazul solicitanților neplătitori de TVA, în temeiul legislaţiei naţionale privind TVA, sunt cheltuieli eligibile valorile TVA aferente cheltuielilor eligibile purtătoare de TVA.

În vederea asigurării rezonabilității preţurilor trebuie îndeplinite următoarele condiții:
1. [bookmark: do|caII|si1|ar8|al3|lia]încadrarea în limitele de preţuri din Baza de Date cu Prețuri de Referință aplicabilă, utilizată pentru evaluarea proiectelor cofinanțate din FEADR PS 2023 – 2027, disponibilă pe pagina de internet a AFIR www.afir.ro, pentru bunurile care se regăsesc în BDPR - https://bdpr.afir.info/;
prezentarea a cel puțin două oferte pentru bunuri şi servicii a căror valoare este mai mare de 15.000 Euro şi a cel puțin unei oferte pentru bunuri şi servicii a căror valoare este mai mică sau egală cu 15.000 Euro sau, în cazul bunurilor, PrintScreen–uri de pe site –urile furnizorilor de bunuri cuprinzând informații despre furnizor, bunul ofertat, caracteristicile minimale, prețul și data la care este valabil prețul afișat (ofertele prezentate trebuie să fie independente la nivelul ofertanților).

Prețul unui serviciu/produs se consideră rezonabil dacă este mai mic sau egal cu:
a) prețul unui serviciu/produs de același tip identificat de către expert în baza de date cu prețuri de referință de la nivelul AFIR;
b) prețul unui serviciu/produs de același tip identificat de către expert pe internet;
c) prețul unui serviciu/produs de același tip obținut de către expert prin solicitarea a cel puțin o ofertă de la o altă firmă decât cea prezentată de beneficiar;
d) prețul unui serviciu/produs de același tip identificat de către expert în cadrul unor achiziții similare efectuate în aceeași perioadă de către beneficiarii PS.
Pentru situațiile prezentate la punctele b), c) și d) prețul se consideră rezonabil dacă se situează într-o marjă de 10% faţă de prețul identificat de către expert. 
În situația în care nu sunt identificate prețuri comparabile din sursele menționate mai sus, se va accepta valoarea estimată de beneficiar pe baza ofertelor prezentate la fundamentarea bugetului. 

	ATENȚIE!
Principiul de bază al finanţării nerambursabile este acela al rambursării cheltuielilor eligibile efectuate (suportate și plătite efectiv) în prealabil de către beneficiar. 
Pentru toate instalațiile și echipamentele achiziționate sunt eligibile și cheltuielile cu montajul și punerea în funcțiune a instalațiilor și echipamentelor achiziționate.




2.4	Tipuri de investiţii şi cheltuieli neeligibile 

ATENȚIE! Finalizarea proiectului finanțat din FEADR presupune ca beneficiarul să finalizeze atât partea de investiţie aferentă cheltuielilor eligibile finanțată din fonduri publice nerambursabile, cât și partea de investiţie încadrată în categoria cheltuielilor neeligibile, finanțată din surse proprii ale solicitantului/beneficiarului, inclusiv obținerea avizelor și autorizațiilor solicitate la ultima tranșă de plată.

Tipurile de cheltuieli neeligibile generale sunt cele prevăzute la art. 73 din Regulamentul (UE) 2021/2115 și în cap. 4.7 al PS PAC 2023-2027:
· Cheltuielile cu achiziționarea de bunuri și echipamente „second hand”;
· Cheltuielile efectuate înainte de depunerea solicitării de sprijin și înainte de semnarea contractului de finanțare a proiectului, cu excepția cheltuielilor cu întocmirea și depunerea proiectelor. Solicitanții pot desfășura pe proprie răspundere, după primirea notificării privind selectarea și contractarea proiectului, în baza codului de proiect și procedurile de achiziții pentru furnizare bunuri. Avizarea procedurilor de achiziții se va face după semnarea contractului de finanțare cu AFIR. De asemenea, se recomandă ca solicitantul să cuprindă în contractul de achiziție prestări servicii, furnizare bunuri/produse, o clauză suspensivă prin care să stipuleze că, în situația în care AFIR nu va aviza procedura de achiziții, contractul să devină nul. Similar, solicitanții care au primit Notificarea privind selectarea și contractarea proiectului și intenționează să achiziționeze echipamentele propuse prin proiect prin intermediul Bazei de date cu prețuri de referință AFIR, pot demara acțiuni de identificare a bunurilor și de pregătire a contractelor cu furnizorii, dar acestea vor fi semnate și vor intra în vigoare după semnarea contractului de finanțare cu AFIR.
· Cheltuielile cu achiziția mijloacelor de transport pentru uz personal și pentru transport persoane;
· Cheltuielile cu investițiile ce fac obiectul dublei finanțări care vizează aceleași costuri eligibile;
· Taxa pe valoarea adăugată, cu excepția cazului în care aceasta nu se poate recupera în temeiul legislației naționale privind TVA;
· În cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare.

Tipurile de cheltuieli neeligibile specifice: 

· Achiziţia de terenuri și clădiri;
· Achiziția de animale;
· Construcția și modernizarea locuinței;
· Achiziția de drepturi de producție agricolă, de drepturi la plată, animale;
· Achizițiile de mijloace de transport pentru bunuri/mărfuri specializate sau nespecializate pentru activitatea agricolă vizată de proiect;
· Achizițiile de mijloace de transport persoane/pentru uz personal;
· Cheltuielile cu spațiile ce deservesc activitatea generală a exploatației agricole: spații administrative, săli de ședințe, spații de cazare etc.

2.5 Criteriile de selecţie ale proiectului 

Selecția pentru finanţarea proiectelor depuse în cadrul intervențiilor din PS 2023-2027 se desfășoară în conformitate cu prevederile H.G. nr. 1570/28.12.2022 și a Regulamentului de organizare și funcționare al procesului de evaluare, selecție, precum și al procesului de soluționare a contestațiilor pentru proiectele aferente intervenției DR-21 - „Investiţii pentru prevenirea răspândirii epizootiilor în exploatațiile zootehnice” din Planul Strategic PAC 2023-2027 (PS 2023-2027), aprobat prin Ordinul MADR ......../2026 și se aplică principiul concursului de proiecte, transpus printr-o procedură de selecţie transparentă, bine documentată, nediscriminatorie, realizată pe baza criteriilor de selecţie stabilite şi aprobată prin ordin al ministrului agriculturii şi dezvoltării rurale.

Pentru această intervenție pragul de calitate prestabilit este de 50 puncte și reprezintă pragul sub care niciun proiect nu poate beneficia de finanţare nerambursabilă.

Depunerea proiectelor în cadrul sesiunii se oprește înainte de termenul limită prevăzut în nota de lansare, atunci când valoarea publică totală a proiectelor depuse de la începutul sesiunii având un punctaj estimat (autoevaluare/prescoring) mai mare sau egal cu pragul de calitate aferent etapei lunare respective, excluzând valoarea publică totală a proiectelor retrase ajunge la 300% din nivelul alocării sesiunii, cu excepția primelor 3 zile calendaristice din etapa de depunere stabilită conform alin. (7), când depunerea proiectelor se realizează indiferent de nivelul plafonului.

ATENȚIE! 
Este important ca înainte de depunerea Cererii de Finanțare, solicitantul să identifice obiectiv punctajul estimat (autoevaluare, prescoring) pe care aceasta îl întruneşte şi să-l menţioneze în Cererea de Finanţare, secţiunea A „Date despre tipul de proiect şi beneficiar”. 

Punctajul se calculează în baza următoarelor principii și criterii de selecţie: 

	 DR-21 - „Investiții pentru prevenirea răspândirii epizootiilor în exploatațiile zootehnice” 

	1. Principiul dimensiunii exploatației 
	Maximum 40 puncte 

	1.1 Proiecte implementate de exploatații care dețin un număr cât mai mare de animale din speciile ovine și/sau caprine 
Punctajul se acordă diferențiat în funcție de numărul de animale din speciile ovine-caprine deținute și înregistrate în exploatația cu cod ANSVSA de către solicitantul finanțării, astfel: 
	Maximum 40 puncte 

	Minimum 2.000 capete 
	40 puncte 

	150 capete – 1.999 capete 
	(Nr. capete deținute ÷ 2.000) 
× 40 puncte 

	Punctarea se va acorda prin interogarea Bazei de Date ANSVSA pentru verificarea numărului de animale din speciile ovine-caprine pe care fermierul le are înregistrate și identificate în exploatația cu cod ANSVSA, la data depunerii cererii de finanțare sau în cazul în care exploatația a făcut obiectul unei măsurii de ucidere a animalelor ca urmare a confirmării unui focar de boală, se va lua în calcul numărul animalelor prevăzute în procesul-verbal de ucidere întocmit de autoritățile competente. 

	2. Principiul zonei în care este localizată exploatația cu cod ANSVSA, în funcție de încadrarea acesteia conform Deciziilor de punere în aplicare (UE) în vigoare la momentul depunerii cererii de finanțare 
	Maximum 60 puncte 

	2.1 Localizarea exploatației cu cod ANSVSA în o zonă de restricție stabilită conform Deciziilor de punere în aplicare (UE) în vigoare la momentul depunerii cererii de finanțare 
	Maximum 60 puncte 

	· Localizarea exploatației cu cod ANSVSA pentru care se solicită sprijin în una din zonele incluse în Anexele I sau II, începând cu data de 02 iunie 2026, din Decizia de Punere în Aplicare (UE) 2025/638, cu modificările și completările ulterioare sau din Decizia de Punere în Aplicare (UE) 2026/1108, cu modificările și completările ulterioare 
	60 puncte 

	· Localizarea exploatației cu cod ANSVSA pentru care se solicită sprijin în afara zonelor incluse în Anexele I sau II, începând cu data de 02 iunie 2026, din Decizia de Punere în Aplicare (UE) 2025/638, cu modificările și completările ulterioare sau din Decizia de Punere în Aplicare (UE) 2026/1108, cu modificările și completările ulterioare 
	40 puncte 

	Punctarea criteriului se va realiza prin verificarea localizării exploatației cu cod ANSVSA în una din zonele de restricție stabilită conform Anexelor I și II, începând cu data de 02 iunie 2026, din Decizia de Punere în Aplicare (UE) 2025/638, cu modificările și completările ulterioare sau Decizia de Punere în Aplicare (UE) 2026/1108, cu modificările și completările ulterioare.
În situația în care solicitantul propune investiții în 2 sau mai multe exploatații cu cod ANSVSA, din care una se regăsește într-un județ prevăzut în una din Directive și cealaltă/celelalte într-un județ care nu este vizat de Directive, se acordă punctajul aferent județului aflat sub incidența Directivei.

	
TOTAL 
	
Maximum 100 puncte 

	
	



Criterii de departajare: 
În cazul proiectelor cu același punctaj, departajarea acestora se face descrescător în funcție de punctajul obținut la criteriul referitor la dimensiunea exploatației (CS 1.1).  

În cazul în care departajarea nu poate fi realizată prin aplicarea primului criteriu de departajare, aceasta se va realiza după valoarea eligibilă a proiectului, exprimată în euro, în ordine crescătoare.  




2.6 	Valoarea maximă a fondurilor nerambursabile (intensitatea sprijinului)

· Valoarea sprijinului va fi de: maximum 50.000 euro/beneficiar.
   
· Intensitatea sprijinului public nerambursabil raportată la valoarea totală eligibilă a proiectului va fi de maximum 90%.

La cofinanţarea publică acordată în procentele menţionate mai sus se adaugă contribuţia privată a solicitantului.











Capitolul 3
ACCESAREA fondurilor nerambursabile acordate pentru INTERVENŢIA DR21


Principiul de bază al finanţării nerambursabile este acela al rambursării cheltuielilor eligibile efectuate (suportate și plătite efectiv) în prealabil de către beneficiar.

3.1 COMPLETAREA, DEPUNEREA ȘI VERIFICAREA DOSARULUI CERERII DE FINANŢARE

Dosarul cererii de finanţare conţine Cererea de Finanţare însoţită de Anexele tehnice şi administrative, conform listei documentelor prezentată la Cap. 4 din prezentul Ghid, care vor fi depuse exclusiv online.
Anexele cererii de finanţare fac parte integrantă din aceasta.
Formularul standard al cererii de finanţare este prezentat în Anexa 1 la prezentul Ghid şi este disponibil în format electronic, la adresa www.afir.ro.

3.1.1 	COMPLETAREA DOSARULUI CERERII DE FINANŢARE
Completarea cererii de finanţare, inclusiv a anexelor acesteia, se va face conform modelului standard. Modificarea modelului standard (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului cererii de finanţare pe motiv de neconformitate administrativă.

Cererea de finanţare trebuie redactată pe calculator, în limba română. 
Cererea de finanţare trebuie completată într-un mod clar şi coerent pentru a înlesni procesul de evaluare a acesteia.

Există în cererea de finanțare câmpuri obligatoriu de completat și validări. Completarea incorectă a cererii de finanțare duce la imposibilitatea validării, semnării, încărcării și depunerii acesteia. ATENȚIE!

Solicitanții nu mai numerotează paginile dosarului Cererii de finantare, dar vor consemna în coloana dedicată paginării din cererea de finanțare, numărul paginilor aferente fiecărui document anexat.

În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsură proiectul contribuie la realizarea obiectivelor programului.

În cererea de finanțare, la lista E, se pot completa alte documente justificative ale proiectului, dacă sunt necesare. Pentru fiecare document va trebui să existe câte un pdf. care să fie încărcat ulterior cererii. 

Solicitanții trebuie să dețină semnătură electronică calificată care în sensul Regulamentului (UE) nr. 910/2014 se bazează pe un certificat calificat emis de un furnizor de servicii care se află în lista oficială a Uniunii Europene și care se regaseşte la https://eidas.ec.europa.eu/efda/tl-browser/#/screen/home 
În cadrul cererii de finanțare semnătura electronică trebuie creată EXCLUSIV cu ajutorul unei aplicații care permite semnarea fișierelor de tip pdf. inteligent care conțin câmp dedicat pentru semnătură, precum Adobe Reader, având dispozitivul criptografic (token-ul) contectat la calculatorul/laptopul semnatarului sau utilizând un token virtual dacă furnizorul dumneavoastră v-a livrat unul.

ATENTIE!
Conform cunoștințelor AFIR aplicațiile/serviciile de semnare la distanță care presupun încarcarea unui document în cadrul unei pagini web, iar apoi descarcărea acestuia în forma semnată, disponibile pe piață, NU permit semnarea documentelor de tip pdf inteligent care conțin câmp de semnătură, precum Cererile de Finanțare puse la dispoziție de AFIR.
Cererea de finanțare și documentele anexe întocmite în nume propriu aferente cererii de finanțare se vor semna electronic cu o semnătură bazată pe certificat digital calificat. Documentele trebuie să fie semnate de solicitant pe PC/laptop cu Adobe Reader, iar semnătura trebuie să fie creată cu ajutorul unui dispozitiv criptografic (token) conectat la calculatorul/laptopul semnatarului.
În cazul documentelor word emise de solicitant, acestea se pot exporta direct în PDF și semna electronic fără listare, în cazul documentelor emise de alte instituții/entități acestea se vor scana.

Beneficiarul poate opta pentru obţinerea unui avans de până la 50% din contribuţia financiară a Uniunii Europene şi contribuţia publică naţională, conform art. 10, alin. (1) din Hotărârea nr. 1570/2022, cu modificarile si completarile ulterioare, prin bifarea căsuţei corespunzătoare în Cererea de finanţare.


3.1.2 	Depunerea dosarului cererii de finanţare.
Pentru a depune cereri de finanțare online, solicitanții care nu au cont pe site-ul www.afir.ro vor trebui să își creeze cont de utilizator în cadrul acestui portal. Utilizatorii care au deja cont creat, îl pot utiliza pentru încărcarea cererilor de finanțare în format electronic. 
Pașii care trebuie parcurși pentru încărcarea cererilor de finanțare în portalul AFIR sunt următorii:

I. Accesarea site-ului AFIR 
Accesul la portal se realizează prin intermediul unui web-browser (ex: Microsoft Edge, Chrome, Mozilla Firefox) și accesarea adresei www.afir.ro. Odată accesată adresa, va fi afișată pagina principală.
[image: ]

II. Creare cont si/sau autentificare
Pentru logare se utilizează perechea nume utilizator-parolă obținute la crearea contului pe site, urmat de acționarea butonului Autentificare. 

În cazul în care nu dețineți un cont, accesați opțiunea Creare cont. Anterior creării unui cont pe site-ul AFIR trebuie să dețineți o adresă de e-mail validă. 

După înregistrare, utilizatorul va primi un e-mail de confirmare și va trebui să urmeze instrucțiunile din respectivul mesaj pentru activarea contului creat.

III. Pregătire documente pentru încărcare
După autentificare, utilizatorul va avea posibilitatea accesării aplicației privind depunerea de proiecte și gestionării celor existente în cont.ATENȚIE!

Pentru a preveni respingerea cererii de Finanțare ca urmare a descoperirii unor erori de formă în completarea Cererii de finanțare, solicitantul are responsabilitatea încărcării unei cereri de finanțare în care informația să fie completă și conformă cu realitatea.


Prin selectarea sesiunii de depunere aferentă domeniului de intervenție ce se dorește a fi accesat, utilizatorul va avea posibilitatea descărcării cererii de finanțare în format pdf. inteligent în vederea completării. 

IV. Încărcarea cererii de finanțare, a anexelor tehnice și administrative.

Sunt disponibile următoarele secţiuni:
1. Încărcarea formularului cerere de finanțare
La încărcarea cererii de finanțare vor avea loc o serie de validări în scopul de a ajuta solicitantul în corectarea diverselor probleme precum: 
· formularul cererii de finanţare trebuie să fie redactat și semnat electronic.
· se va utiliza ultima versiune de cerere de finanțare, publicată pentru sesiunea respectivă.
· denumirea fişierelor nu trebuie să conţină caracterele speciale “~ " # % & * : < > ? / \ { | }”  

În funcție de informațiile completate în cererea de finanțare privind amplasarea proiectului – Regiune - Județ, se va stabili Oficiul Județean la care se va lansa fluxul de Depunere cerere de finanțare.

2. Încărcare documente anexate cererii de finanțare
Se vor depune documentele conform Capitolului 4 - INFORMAŢII UTILE PENTRU ACCESAREA FONDURILOR NERAMBURSABILE - 4.1 Documentele necesare întocmirii cererii de finanțare.
Utilizatorul va încărca fiecare document în parte, încărcarea fiind de tip asincron. 
Formatul fişierelor scanate trebuie să fie pdf. cu o rezoluție de minim 200 dpi.
Recomandăm denumirea acestora conform listei documentelor din cererea de finanțare (numărul și primele două-trei cuvinte).
După realizarea pașilor de mai sus, utilizatorul va acționa butonul de Upload, iar la finalizarea încărcării, acesta va primi un mesaj de confirmare, dacă toate fișierele au fost încărcate cu succes. 

ATENȚIE! 
La încărcarea online a proiectului, solicitanţii vor trebui să încarce toate documentele care au bifat pe coloana „Obligatoriu pentru toate proiectele”. În caz contrar, proiectul nu se va putea depune online.
După încărcarea cu succes a tuturor fișierelor se va acționa butonul Depunere Proiect, în vederea transmiterii acestuia către AFIR. 
Alocarea numărului de ordine al cererii de finanțare se va realiza prin generarea unei secvențe unice pe sesiune.
Ulterior depunerii, pentru solicitanți, vor fi disponibile numai acțiunile privind vizualizarea detaliilor proiectului precum și functionalități de afișare a istoricului acestuia. 
Pentru detalii privind depunerea online se pot consulta instrucțiuniile/tutorialele disponibile în format pdf/video.



3. Încărcare Alte documente 
În această secțiune, utilizatorul are posibilitatea de a încărca și alte documente justificative ale proiectului. După realizarea pașilor de mai sus, utilizatorul va acționa butonul de Upload, iar la finalizarea încărcării, acesta va primi un mesaj de confirmare, dacă toate fișierele au fost încărcate cu succes.
După încărcarea cu succes a tuturor fișierelor, acestea vor fi transferate la AFIR. Acestea se vor regăsi în Sistemul de gestiune a documentelor, în folder-ul proiectului, concomitent cu pornirea fluxului de Depunere-Evaluare, în sarcinile Şef SAFPD, pentru desemnarea expertului care va verifica cererea de finanţare. 
Alocarea bonurilor de ordine se va realiza prin generarea unei secvențe unice pe sesiune.

ATENȚIE!  
Pentru a preveni respingerea cererii de finanțare ca urmare a descoperirii unor erori de formă în completarea acesteia, solicitantul are responsabilitatea încărcării unei cereri de finanțare în care informația să fie completă și conformă cu realitatea. 

După depunerea proiectelor, pentru solicitanți, sunt disponibile numai acțiunile „Vizualizare” și „Statusuri”. 

Pentru Cererile de Finanțare a căror încărcare on-line prin intermediului portalului AFIR se realizează după ora 14.00, termenul privind verificarea condiţiilor de admitere se derulează din ziua următoare. În ultima zi de depunere a licitaţiei lunare, încărcarea on-line se realizează până la ora 16.00.

Cererea de finantare și toată documentația aferentă nu trebuie să fie semnate și ștampilate pe fiecare pagină. 

ATENȚIE!  
Solicitantul își asumă veridicitatea documentelor, iar dacă la prezentarea acestora în original se constată neconcordanțe care afectează condițiile de eligibilitate sau selecție, proiectul nu va fi contractat. 

ATENȚIE!
Este strict interzisă utilizarea tuturor roboţilor sau scripturilor care colectează în mod automat resursele, folosirea programelor care imită caracteristicile unui utilizator uman sau care oferă un avantaj nedrept şi/sau folosirea de click-bots sau script-uri care execută click-uri în mod automat sau reproduc în alt mod comportamentul uman.
Este strict interzisă utilizarea simultană de locaţii multiple/ip-uri multiple pentru acelaşi User.
ATENȚIE! 
Cererea de finanţare poate fi retrasă în orice moment, însă nu se mai poate redepune în cadrul aceleiaşi sesiuni. Nu se poate reveni asupra unei solicitări de retragere a unei cereri de finanțare!

3.1.3 VERIFICAREA DOSARULUI CERERII DE FINANŢARE 

Verificarea cererilor de finanţare se face la nivelul OJFIR.

Încadrarea cererii de finanţare în funcţie de prescoring.
Cererea de finanţare poate fi încărcată în sistemul AFIR și este admisă pentru verificarea eligibilității și a criteriilor de selecţie, în cazul în care autoevaluarea scorului (punctajului) solicitantului este mai mare sau egală cu pragul de calitate prestabilit.
Cererile de finanţare al căror punctaj (scor) rezultat în urma evaluării AFIR este mai mic decât nivelul pragului de calitate prestabilit aferent sesiunii în care au fost depuse, devin neconforme.

1. Verificarea eligibilităţii cererii de finanţare
Verificarea eligibilităţii tehnice și financiare constă în:
· verificarea eligibilității solicitantului; 
· verificarea criteriilor de eligibilitate; 
· verificarea bugetului indicativ al proiectului;
· verificarea tuturor documentelor anexate.

ATENȚIE!
Agenţia pentru Finanţarea Investiţiilor Rurale îşi rezervă dreptul de a solicita documente sau informaţii suplimentare dacă, pe parcursul verificărilor și implementării proiectului, se constată de către AFIR că este necesar. Informaţiile suplimentare se vor solicita de către experţii evaluatori în sistem on-line, iar răspunsul va fi transmis on-line.

Cazurile în care expertul evaluator poate solicita informaţii suplimentare sunt următoarele:
1. în cazul în care documentele prezentate sau mențiunile din cererea de finanțare conţin informaţii insuficiente pentru clarificarea unui criteriu de eligibilitate sau există informaţii contradictorii între mențiunile acestora. 
2. în cazul în care în bugetul indicativ (inclusiv devizele financiare şi devizele pe obiect) există diferenţe de calcul sau încadrarea categoriilor de cheltuieli eligibile/neeligibile nu este făcută corect.
Pentru criteriile de eligibilitate și selecție se pot solicita clarificări, și/sau, după caz, documente suplimentare, fără înlocuirea documentelor obligatorii la depunerea cererii de finanțare. Se acceptă orice informații și alte documente care certifică o stare de fapt existentă la momentul depunerii cererii de finanțare, care vin în susținerea și clarificarea informațiilor solicitate din documentele obligatorii existente la dosarul cererii de finanțare.

În cadrul Bugetului Indicativ, subcapitolele 4.2 - Montaj utilaje, echipamente tehnologice şi funcţionale, 4.3 - Utilaje, echipamente tehnologice şi funcţionale care necesită montaj și 4.4 -  Utilaje, echipamente tehnologice şi funcţionale care nu necesită montaj şi echipamente de transport, se va preciza care sunt echipamentele, utilajele/montajul care fac parte din categoria cheltuielilor eligibile/neeligibile.

În cazul în care restul documentelor din cererea de finanţare nu sunt în conformitate cu forma cerută la cap. 4.1 din ghid „Documentele necesare întocmirii cererii de finanţare”, cererea de finanţare va fi declarată neeligibilă.

2. Verificarea criteriilor de selecție, conform prevederilor de la subcap. 2.5 - criteriile de selecţie ale proiectului.

În urma verificării eligibilităţii cererii de finanţare și a criteriilor de selecție, pot exista trei situaţii:
· proiectul este neeligibil;
· proiectul este eligibil şi va avea un punctaj ≥ pragul de calitate prestabilit;
· proiectul este neconform dacă are un punctaj < pragul de calitate prestabilit. 


3. Selecţia proiectelor 
Stabilirea criteriilor de selecţie, punctajelor de selecţie, a pragului de calitate prestabilit și alocarea sesiunii sunt realizate la iniţiativa AM PS cu consultarea prelabilă a Comitetului de Monitorizare pentru PS 2023 - 2027 și se aplică pentru sesiunile de proiecte organizate după data avizului Comitetului de Monitorizare pentru PS.
Pentru sesiunea de depunere se face un ANUNŢ DE LANSARE A LICITAŢIEI în care se vor prezenta: alocarea sesiunii, intervalul de depunere a cererilor de finanțare, pragul de calitate prestabilit.
Solicitanții, la depunerea proiectului, completează obligatoriu în Cererea de finanțare câmpul aferent punctajului estimat (autoevaluare/prescoring).
Depunerea proiectelor în cadrul sesiunii se opreşte înainte de termenul limită prevăzut în nota de lansare, atunci când valoarea publică totală a proiectelor depuse de la începutul sesiunii având un punctaj estimat (autoevaluare/prescoring) mai mare sau egal cu pragul de calitate prestabilit, excluzând valoarea publică totală a proiectelor retrase, ajunge la 300% din nivelul alocării sesiunii, cu excepția primelor 3 zile calendaristice din sesiune, când depunerea proiectelor se realizează indiferent de nivelul plafonului.

ATENȚIE! 
Proiectele al căror punctaj estimat de solicitanți va scădea în urma evaluării AFIR sub pragul de calitate prestabilit vor fi declarate neconforme.
Selecția proiectelor eligibile se face în ordinea descrescătoare a punctajului de selecţie în cadrul alocării disponibile pentru selecţia parțială ce reprezintă alocarea sesiunii, din care se va păstra o rezervă în limita a 20% din alocarea sesiunii pentru finanțarea proiectelor după finalizarea contestațiilor.
După publicarea raportului de selecţie parțial pe pagina de internet AFIR, solicitanții au la dispoziţie 5 zile lucrătoare începând cu ziua lucrătoare imediat următoare postării pe pagina de internet AFIR a raportului de Selecție parțial pentru a depune contestaţii cu privire la rezultatul evaluării. 
IMPORTANT !
Solicitanții pot depune o singură contestație cu privire la rezultatul evaluării. Orice a doua contestație depusă de același solicitant referitoare la un raport de selecție, precum și contestația depusă la un raport de selecție ulterior primului raport în care a fost consemnat rezultatul evaluării vor fi considerate inadmisibile.
Urmare soluționării contestațiilor de către Agenția pentru Finanțarea Investițiilor Rurale care reprezintă structura administrativă responsabilă cu soluţionarea contestaţiilor privind rezultatele procesului de evaluare și selecție a proiectelor depuse pentru finanțare, denumită în continuare AFIR, va fi publicat Raportul de Contestații. 
În termen de 2 zile lucrătoare de la publicarea raportului de contestaţii, se întocmeşte „Raportul de Selecţie aferent etapei pentru care au fost finalizate contestaţiile”, raport ce va conține proiectele eligibile care au întrunit pragul de calitate prestabilit din raportul de selecție parțial și/sau din raportul de contestații.
IMPORTANT !
Procesul de SELECȚIE și procesul de SOLUȚIONARE A CONTESTAȚIILOR se desfașoară potrivit „Regulamentului de organizare și funcționare al procesului de evaluare, selecție, precum și al procesului de soluționare a contestațiilor pentru proiectele aferente intervenției DR 21 - „Investiţii pentru prevenirea răspândirii epizootiilor în exploatațiile zootehnice” din Planul Strategic PAC 2023-2027 (PS 2023-2027)”, în vigoare la momentul lansării sesiunii, publicat pe site‐urile www.madr.ro și www.afir.ro. 

3.2 CONTRACTAREA FONDURILOR
După aprobarea Raportului de selecție/ Raportului de contestații în care sunt incluse proiectele aprobate pentru finanţare, în termen de maxim 2 zile lucrătoare AFIR notifică Beneficiarul privind Decizia de Selecţie prin documentul „Notificarea beneficiarului privind selectarea Cererii de finanțare și semnarea Contractului de Finanţare”.

ATENȚIE! La momentul încheierii contractului de finanțare, beneficiarul nu trebuie să fie în dificultate sau insolvență. În cazul în care, în urma verificărilor făcute, acesta figurează în Buletinul Procedurilor de Insolvență/întreprindere în dificultate, nu se contractează și se întocmește nota de neîncheiere a contractului de finanțare cu notificarea beneficiarului. Nu sunt eligibili solicitanții care se află în proces de lichidare, fuziune, divizare (Legea 31/1990, republicată), reorganizare judiciară, insolvență sau faliment (Legea 85/2014 de prevenire a insolvenţei şi de insolvenţă). 

ATENȚIE! Solicitanţii selectaţi pentru finanţare au obligaţia de a depune toate documentele necesare în vederea încheierii contractului de finanţare, în termenul precizat în notificarea AFIR, conform procedurilor AFIR aprobate prin ordin al ministrului agriculturii şi dezvoltării rurale, termen care curge de la data comunicării notificării.
ATENȚIE! În cazul în care beneficiarul persoană fizică optează ulterior semnării contractului de finanțare, pentru o formă de organizare tip societate comercială, persoana fizică cu care s-a întocmit contractul de finanțare cu AFIR trebuie să dețină acționariatul majoritar și calitatea de administrator în cadrul societății.
Astfel, în vederea încheierii contractului de finanţare, în termen de maximum 15 zile lucrătoare de la transmiterea Notificării privind selectarea cererii de finanțare, solicitantul va depune la sediul OJFIR următoarele documente, cu caracter obligatoriu:  
1. Dosarul original după care s-a scanat, pentru conformitatea documentelor încărcate on-line. Solicitanții, vor prezenta în dosarul pe suport de hârtie doar documentele care au fost scanate și cele originale emise de alte entități pentru conformitate. Nu se vor depune cererea de finanțare și nici documentele originale emise de solicitant, care au fost convertite în pdf. și semnate electronic la depunerea proiectului. 

În cazul în care se vor constata neconcordanțe în urma verificării documentelor solicitate în vederea încheierii contractului de finanțare și/sau între documentele încărcate on-line și documentele depuse pe suport de hârtie care pot afecta criteriile de selecție sau condițiile de eligibilitate se va lua decizia de neîncheiere a contractului de finanțare și încadrarea proiectului cu statut de contract neîncheiat.

2. Documente care dovedesc capacitatea şi sursa de cofinanţare privată a investiţiei prin extras de cont (în original) și/sau contract de credit (în copie) acordat în vederea implementării proiectului. 
[bookmark: _Hlk82420439]Atât extrasul de cont cât și contractul de credit vor menționa valoarea totală a cofinanțării private. 
În cazul în care dovada co-finanţării se prezintă prin extras de cont, acesta va fi vizat şi datat de instituția financiară cu cel mult 5 zile lucrătoare înainte de data depunerii la OJFIR și va fi însoțit de Angajamentul solicitantului (model afișat pe site www.afir.ro) că minimum 50% din disponibilul de cofinanțarea privată va fi destinat plăților aferente implementării proiectului. AFIR va verifica cheltuielile în extrasul de cont depus la dosarul aferent tranșei unice de plată și va viza justificarea modului de utilizare a sumei din extrasul de cont reprezentând dovada cofinanțării private, respectiv că suma din soldul contului beneficiarului, conform extrasului emis cu cel mult 15 zile lucrătoare înainte de data depunerii tranșei de plată și suma cheltuielilor aferente proiectului realizate până la acel moment, acoperă 50% din valoarea cofinanțării private. 

3. Adresă emisă de bancă/trezorerie cu datele de identificare ale acesteia și ale contului aferent proiectului FEADR (denumirea băncii/trezoreriei şi codul IBAN al contului de operațiuni cu AFIR). 

 4. Certificate care să ateste lipsa datoriilor restante locale, valabile la data încheierii contractului, emise de către primăriile pe raza cărora solicitanții îşi au domiciliul/sediul social și punctele de lucru (numai în cazul în care solicitantul este proprietar asupra imobilelor).

5. Cazierul judiciar în original (fără înscrieri cu privire la sancţiuni economico-financiare) al reprezentantului legal/al solicitantului persoană fizică, valabil la data încheierii contractului. Cazierul judiciar poate fi solicitat de către AFIR, în conformitate cu prevederile Legii nr. 290/2004 privind cazierul judiciar, republicată, cu modificările şi completările ulterioare.

6. Graficul de eşalonare a datoriilor către bugetul consolidat (în cazul în care beneficiarul figurează cu restanțe fiscale).

7. Copia actului de identitate al reprezentantului legal al beneficiarului/solicitantului.

Atenţie! Dacă în urma verificării documentelor solicitate în vederea încheierii contractului de finanțare se vor constata neconcordanțe care pot afecta criteriile de selecție sau condițiile de eligibilitate, cererea de finanțare se va declara neeligibilă/neselectată pentru finanțare, cu consecința neîncheierii contractului de finanțare și încadrarea proiectului cu statut de contract neîncheiat.
Dacă sunt îndeplinite integral condițiile, în urma primirii și verificării documentelor obligatorii, Autoritatea Contractantă va proceda la încheierea contractului de finanțare. În acest sens, beneficiarul proiectului selectat pentru finanțare va primi pe adresa de e-mail contractul de finanţare, semnat electronic de Autoritatea Contractantă, urmând ca acesta, în termen de maximum 3 zile lucrătoare de la comunicarea pe e-mail a contractului de finanţare însoţit de anexe şi documentele ataşate, să transmită Autorităţii Contractante, prin intermediul platformei informatice, contractul de finanţare însoţit de anexe şi documentele ataşate, semnate electronic de către reprezentantul legal.

Pentru stabilirea valorii în lei la încheierea contractului de finanțare se va utiliza cursul euro-leu stabilit de Banca Centrală Europeană, publicat pe pagina web: http://www.ecb.int/index.html, valabil la data de 01 ianuarie a anului în care se încheie Contractul de Finanţare.

IMPORTANT! 
Bugetul indicativ din cererea de finanţare, aprobată pentru finanțare în urma evaluării proiectului, devine Anexă la Contractul de finanțare. 

ATENȚIE! 
Durata de execuţie a contractului de finanţare este de maxim 180 zile lucrătoare de la data semnării contractului de finantare.
Durata de implementare a proiectului este de 90 zile lucrătoare de la data semnării  contractului de finanțare.
Pentru depunerea cererii eligibile pentru tranșă de plată UNICĂ, însoțită de documente justificative, termenul este de maxim 90 zile lucrătoare de la semnarea contractului.
Termenul limită de efectuare a plăţilor către beneficiar este de maxim 90 de zile lucrătoare de la data înregistrării cererii de plată eligibile.

Nedepunerea de către Beneficiar a cererii de plată eligibile în termenul menţionat are ca efect rezilierea contractului de finanţare.

DURATA DE VALABILITATE ŞI DURATA DE MONITORIZARE A CONTRACTULUI DE FINANŢARE

Durata de valabilitate a Contractului de finanţare cuprinde durata de execuţie a contractului, la care se adaugă 5 ani de monitorizare de la data plăţii unice efectuată de Autoritatea Contractantă.

Activele corporale şi necorporale rezultate din implementarea proiectelor finanţate potrivit intervenţiilor din PS PAC 2023-2027, trebuie să fie incluse în categoria activelor proprii ale beneficiarului şi să fie utilizate pentru activitatea care a beneficiat de finanţare nerambursabilă pentru minimum 5 ani de la data efectuării plăţii unice. 

Beneficiarul este obligat să nu înstrăineze sau/şi să modifice substanțial investiţia realizată prin proiect pe perioada de valabilitate a Contractului de finanţare. 

IMPORTANT! 
Pentru asigurarea finanţării cheltuielilor necesare derulării proiectului, beneficiarul finanţării din FEADR poate constitui garanţii în favoarea unei instituţii financiare bancare, sub forma ipotecării investiţiei care face obiectul contractului de finanţare, cu notificarea și acordul prealabil al AFIR şi cu respectarea prevederilor contractului de finanţare în cauză. Beneficiarul este obligat să transmită AFIR o copie a contractului de credit şi ipotecă, în termen de maximum 10 zile lucrătoare de la semnarea acestuia.
Contribuţia publică se recuperează dacă în termen de 5 ani, de la efectuarea plăţii unice către beneficiar, activele corporale și necorporale rezultate din implementarea proiectelor cofinanțate din FEADR fac obiectul uneia din următoarele situaţii:
1. o modificare a proprietăţii asupra unui element de infrastructură care dă un avantaj nejustificat unei întreprinderi sau unui organism public;
1. o modificare substanţială care afectează natura, obiectivele sau condiţiile de realizare şi care ar determina subminarea obiectivelor iniţiale ale acestuia;
1. realizarea unei cheltuieli/activități neeligibile în cadrul investiției finanțată din fonduri nerambursabile.

PRECIZĂRI REFERITOARE LA ACORDAREA AVANSULUI, GARANTII
Beneficiarul poate opta pentru avans de până la maxim 50% din valoarea eligibilă nerambursabilă, la data depunerii Cererii de finanţare sau după semnarea contractului de finanțare, pe parcursul implementării proiectului, în condiţiile prevăzute în Instrucţiunile de plată anexă la Contractul de finanţare.
Avansul se acordă la solicitarea beneficiarului după semnarea Contractului de finanțare, conform prevederilor art. 44 din Regulamentului (UE) nr. 2116/2021 al Parlamentului și al Consiliului european din 2 decembrie 2021 privind finanțarea, gestionarea și monitorizarea politicii agricole comune și de abrogare a Regulamentelor (UE) nr. 1306/2013 și a legislației naționale în vigoare.
Acordarea avansului şi gestionarea garanţiilor aferente se realizează în conformitate cu prevederile art. 23 şi 25 din Ordonanţa de urgenţă a Guvernului nr. 85/2023 privind gestionarea financiară a fondurilor europene nerambursabile alocate României din FEGA şi FEADR, aferente politicii agricole, precum şi a fondurilor alocate de la bugetul de stat pentru perioada de programare 2023-2027 şi pentru modificarea şi completarea unor acte normative din domeniul garantării, cu modificările şi completările ulterioare
Beneficiarul poate solicita avansul după semnarea Contractului de finanţare şi numai după avizarea achiziţiei majoritare de către AFIR. În cazul beneficiarilor care derulează achiziții directe utilizând Baza de date cu prețuri de referință AFIR, avansul se acordă pe baza contractului de vânzare-cumpărare a bunului/echipamentului respectiv, prezentat de beneficiarul privat la momentul solicitării avansului.

Pentru a beneficia de avans, beneficiarul este obligat să depună o garanţie financiară, în procent de 100% din valoarea avansului, prezentată sub formă de scrisoare de garanţie bancară, eliberată de către o instituţie financiară bancară care se depune odată cu Dosarul Cererii de Plată a Avansului. 
Beneficiarul trebuie să justifice valoarea avansului încasat, pe bază de documente justificative conform cerințelor Autorității Contractante prezentate în Instrucțiunile de plată, până la expirarea duratei de implementare a proiectului prevăzută în contractul de finanțare.

Garanția aferentă avansului trebuie contituită la dispoziția AFIR pentru o perioadă cuprinsă între data cererii de acordare a avansului și data expirării duratei de execuţie a contractului de finanțare. 
În cazul în care AFIR constată că suma cheltuielilor reale efectuate, justificată pe bază de documente, care corespund contribuţiei financiare a Uniunii Europene şi contribuţiei publice naţionale pentru investiţii, depăşeşte suma avansului, garanţia poate fi eliberată.

La cerere, Autoritatea Contractantă va notifica instituţia emitentă a garanţiei cu privire la finalizarea proiectului, justificarea utilizării integrale a avansului acordat beneficiarului şi faptul că garanţia poate fi eliberată.

Sumele reprezentând avansuri acordate şi nejustificate la termenele stabilite prin contractul de finanţare, precum și cele rezultate în cazul în care se procedează la încetarea contractului de finanțare, înainte de finalizarea implementării proiectului, la solicitarea beneficiarului sau din inițiativa Autorității Contractante, înainte de expirarea termenului de valabilitate a garanţiei pentru care nu s-a obţinut prelungirea acesteia, se recuperează de Autoritatea Contractantă prin executarea garanţiei, cu perceperea de dobânzi şi penalităţi calculate şi datorate pentru perioada cuprinsă între data acordării avansului şi data recuperării integrale a acestuia. În cazul în care beneficiarul nu prezintă Autorităţii Contractante dovada prelungirii termenului de valabilitate a garanției cu cel putin 5 zile lucrătoare înainte de expirarea valabilitații acesteia, Autoritatea Contractantă va proceda de îndată la executarea garanţiei.

Recuperarea sumei reprezentând avansul acordat şi nejustificat se face prin plată voluntară (în termen de maxim 5 zile lucrătoare), cât şi prin executarea garanţiilor de către Autoritatea Contractantă (după caz), cu perceperea de dobânzi şi penalităţi.

Beneficiarul care a încasat avans de la Autoritatea Contractantă şi solicită prelungirea perioadei maxime de execuţie a contractului de finanţare, este obligat să depună la Autoritatea Contractantă și documentul prin care dovedește prelungirea valabilității Scrisorii de Garanție Bancară care să acopere noul termen de execuţie solicitat.

ATENȚIE!
AFIR efectuează plăţi beneficiarilor, inclusiv plata avansului, în conturile deschise la unităţile Trezoreriei Statului sau la instituţii de credit din România. 

Precizări referitoare la modificarea Contractului de finanţare
· Beneficiarul poate solicita modificarea Contractului de finanțare în cursul duratei de valabilitate a acestuia stabilită prin contract şi nu poate avea efect retroactiv. 
· Beneficiarul poate solicita doar modificări care nu afectează eligibilitatea, selecția, funcționalitatea și obiectivul proiectului.
· Modificarea contractului se va face cu acordul ambelor părţi contractante, cu excepţia situaţiilor în care intervin modificări ale legislaţiei aplicabile finanţării nerambursabile, când Autoritatea Contractantă va notifica în scris Beneficiarul cu privire la aceste modificări, iar Beneficiarul se obligă a le respecta întocmai.
· Beneficiarul poate efectua modificări tehnice și financiare, în sensul realocărilor între liniile bugetare, dacă acestea nu schimbă scopul principal al proiectului și nu afectează funcționalitatea investiției, criteriile de eligibilitate și selecție pentru care proiectul a fost selectat și contractat iar modificarea financiară se limitează la transferul de maxim 10% din suma înscrisă iniţial în cadrul bugetului între capitole bugetare de cheltuieli eligibile.
· Beneficiarul va transmite Autorităţii Contractante bugetul modificat, prin intermediul unei notificări în care justifică modificarea, însoţit de devizul general şi devizul pe obiecte refăcute, în termen de maxim 10 zile lucrătoare de la data modificării acestuia, fără a fi însă necesară amendarea Contractului de Finanţare prin act adiţional. 

ATENȚIE! 
Solicitările de modificare a contractului se încarcă şi se transmit exclusiv din contul fiecărui beneficiar deschis în cadrul portalului www.afir.ro. 

IMPORTANT!
Solicitantul/Beneficiarul trebuie să depună toate diligențele pentru a lua cunoştintă despre informațiile publice referitoare la intervenția DR-21 din PS PAC 2023-2027 pentru care depune proiectul în vederea selectării pentru finanțare, să cunoască toate drepturile şi obligațiile prevăzute în contractul de finanțare înainte de semnarea acestuia.

Dacă pe parcursul perioadei de valabilitate a contractului se constată că obiectivele/componentele investiţiei pentru care s-a acordat sprijinul financiar nerambursabil au fost înstrăinate (prin orice tip de act juridic care produce efectul transmiterii proprietăţii sau a oricăruia dintre atributele acesteia), contravaloarea ajutorului financiar public nerambursabil va fi recuperată integral.
Contractul de finanţare pentru proiectele finanţate din FEADR, precum şi toate drepturile şi obligaţiile ce decurg din acesta nu pot face obiectul cesiunii, fără acordul expres şi prealabil al AFIR.

CONDIȚII PRIVIND RECUPERAREA SPRIJINULUI FINANCIAR
În situația în care neîndeplinirea obligațiilor contractuale nu este de natură a afecta condiţiile de eligibilitate şi selecţie a proiectului, recuperarea sprijinului financiar se va realiza proporțional cu gradul de neîndeplinire a acestora.
Dacă neîndeplinirea obligaţiilor contractuale afectează eligibilitatea proiectului sau condiţiile de selectare care ar fi determinat nefinanţarea acestuia, recuperarea sprijinului financiar se realizează integral împreună cu dobânzi şi penalităţi în procentul stabilit conform dispoziţiilor legale în vigoare, şi în conformitate cu dispoziţiile contractuale.

3.3 ACHIZIȚIILE
Derularea procedurii de achiziţii pentru bunuri se poate face începând cu data primirii Notificării de selecţie a proiectului (inclusiv semnarea contractelor de achiziţii) pe proprie răspundere, cu mențiunea că derularea contractului de achiziții pentru bunuri și/sau servicii va începe după semnarea contractului de finanțare și după avizul favorabil din partea AFIR cu privire la achiziția derulată.
Întreaga procedură de achiziții servicii, bunuri cu sau fără montaj în cadrul proiectelor finanțate prin PS PAC 2023 - 2027 se va derula on-line pe site-ul www.afir.ro, conform prevederilor Manualului de achiziții aplicabil la momentul demarării procedurii de achiziție de către beneficiar și instrucțiunilor de publicare disponibile pe site-ul Agentiei (tutoriale), valabile atât pentru beneficiari cât și pentru ofertanți, condiția cerută fiind autentificarea beneficiarului/solicitantului pe site-ul www.afir.ro.

ATENȚIE!
Trebuie să aveți în vedere că derularea/finalizarea, inclusiv avizarea din partea AFIR a procedurii de achiziții să se realizeze înainte de îndeplinirea termenului de depunere a tranșei de plată unice, respectiv 2 luni de la semnarea contractului de finanțare. 
În situatia în care bunurile propuse spre achiziționare nu se regasesc în  Baza de date de preturi, precum și pentru servicii, se vor atasa două oferte independente pentru categoriile de bunuri/servicii care depăsesc valoarea de 15.000 EUR și o ofertă pentru categoriile de bunuri/servicii cu o valoare mai mică de 15.000 EUR, cu justificarea ofertei alese, menționată în devizele pe obiect.
Rezonabilitatea prețurilor este asigurată, după caz, prin: 
- respectarea limitelor de preţuri din baza de date cu prețuri de referință postată pe pagina de internet a AFIR www.afir.ro, pentru bunurile care se regăsesc în BDPR;
- prezentarea a două oferte independente, pentru bunuri şi servicii a căror valoare este mai mare de 15.000 Euro și o ofertă pentru bunuri şi servicii a căror valoare este mai mică sau egală cu 15.000 Euro sau PrintScreen–uri de pe site–urile furnizorilor de bunuri care cuprind informații despre furnizor, bunul ofertat,  caracteristicile minimale, prețul și data la care este valabil prețul afișat. 
Prețul unui serviciu/produs se consideră rezonabil dacă este mai mic sau egal cu:
a)	prețul unui serviciu/produs de același tip identificat de către expert în baza de date cu prețuri de referință de la nivelul AFIR;
b)	prețul unui serviciu/produs de acelasi tip identificat de către expert pe internet;
c)	prețul unui serviciu/produs de acelasi tip obținut de către expert prin solicitarea a cel puțin o ofertă de la o altă firmă decât cea prezentată de beneficiar;
d)	prețul unui serviciu/produs de același tip identificat de către expert în cadrul unor achizitii similare efectuate în aceeași perioadă de către beneficiarii PS.

Pentru situațiile prezentate la punctele b), c) și d) prețul se consideră rezonabil dacă  se situează într-o marjă de 10% faţă de  prețul identificat de către expert. 
În situația în care nu sunt identificate prețuri comparabile din sursele menționate mai sus, se va accepta valoarea estimată de beneficiar pe baza ofertelor prezentate la fundamentarea bugetului. 

ATENTIE! 
Ofertele vor fi analizate atât din punct de vedere al nivelului valoric al acestora, cât și al existenței unei concurențe reale între ofertanți. În acest scop, se vor verifica eventualele legături între ofertanți, precum și existența unor indicii care pot conduce la concluzia că una dintre oferte reprezintă o ofertă de curtoazie (formală), respectiv o ofertă depusă exclusiv pentru îndeplinirea cerinței privind numărul minim de oferte, fără intenția reală de a concura. Verificarea ofertanților se va face în ONRC și va viza structura acționariatului, administratorii, datele de contact.

IMPORTANT! 
	Alegerea tipului de procedură se stabilește în funcție de valoarea totală a serviciilor și bunurilor, conform Manualului de achiziții pentru beneficiarii privați, evitându-se posibile situații de conflict de interese în contextul derulării achiziţiilor private.

3.4 PLATA
Beneficiarii prezintă cererea eligibilă pentru tranșa de plată UNICĂ şi documentele justificative în termen de cel mult 90 zile lucrătoare de la data semnării contractului de finanţare. 
Se consideră în termen cererea de plată care a fost depusă cel mai târziu în ultima zi în care este stabilit a se împlini termenul prevăzut mai sus.
Nedepunerea cererii de plată în termenul menţionat are ca efect rezilierea contractului de finanţare.

Dosarul cererii de plată trebuie să cuprindă documentele justificative prevăzute în INSTRUCŢIUNILE DE PLATĂ (vezi Anexa V la contractul de finanţare) pe pagina de internet www.afir.ro.














Capitolul 4
INFORMAŢII UTILE PENTRU ACCESAREA FONDURILOR NERAMBURSABILE

4.1 DOCUMENTELE NECESARE ÎNTOCMIRII CERERII DE FINANȚARE

Vor fi bifate căsuţele corespunzătoare documentelor justificative din cadrul Punctului E al cererii de finanțare, LISTA DOCUMENTELOR ANEXATE PROIECTELOR AFERENTE DR-21, din coloana DOCUMENTE DEPUSE LA CEREREA DE FINANŢARE, iar pentru cele obligatoriu a fi depuse după publicarea Raportului de selecţie si comunicarea Notificării de selecție, se vor bifa căsuţele corespunzătoare documentelor justificative din coloana DOCUMENTE DEPUSE PÂNĂ LA MOMENTUL CONTRACTĂRII. Documentele justificative necesare la momentul depunerii cererii de finanțare vor fi încărcate on-line.
Documentele în baza cărora se va evalua cererea de finanţare:
  
1.
DOCUMENTE SOLICITATE PENTRU IMOBILUL (CLĂDIRILE ŞI/ SAU TERENURILE) pe care sunt/ vor fi realizate investiţiile,: 
 a1) ACTUL DE PROPRIETATE ASUPRA CLĂDIRII sau CONTRACT DE CONCESIUNE sau ALT DOCUMENT ÎNCHEIAT LA NOTAR care să certifice dreptul de folosinţă asupra clădirii pe o perioadă de cel puțin 10 ani începând cu anul depunerii Cererii de finanțare; 
a2) DOCUMENTUL CARE ATESTĂ DREPTUL DE PROPRIETATE/DREPT DE FOLOSINȚĂ ASUPRA TERENULUI, CONTRACT DE CONCESIUNE SAU ALT DOCUMENT, ÎNCHEIAT LA NOTAR, care să certifice dreptul de folosinţă al terenului pe o perioadă de cel puțin 10 ani începând cu anul depunerii Cererii de finanțare. 
Contractul de concesiune va fi însoţit de adresa emisă de concedent şi trebuie să conţină: 
- situaţia privind respectarea clauzelor contractuale și dacă este în graficul de realizare a investiţiilor prevăzute în contract şi alte clauze; 
- suprafaţa concesionată la zi (dacă pentru suprafaţa concesionată există solicitări privind retrocedarea sau diminuarea, și dacă da, să se menţioneze care este suprafaţa supusă acestui proces) pentru terenul pe care este amplasată clădirea.

2.
DOCUMENT PENTRU EFECTIVUL DE OVINE/CAPRINE DEŢINUT ÎN PROPRIETATE: Condiția se verifică la momentul depunerii cererii de finanțare în Baza de Date ANSVSA.

Procesul-verbal de ucidere întocmit de autoritățile competente, în cazul în care exploatația nu figurează cu nici un animal înregistrat în BND sau cu un număr mai mic de animale decât limita de 150 și a făcut obiectul unei măsuri de ucidere a animalelor ca urmare a confirmării unui focar de boală, prin care se confirmă că solicitantul a deținut la momentul uciderii numărul minim de 150 capete. 

Documente privind valorificarea animalelor din specia ovine/caprine emise anterior datei de 30.06.2026, cu cel mult 1 an în urmă.

3.
HOTĂRÂRE JUDECĂTOREASCĂ definitivă pronunţată pe baza actului de constituire și a statutului propriu în cazul Societăţilor agricole, însoțită de Statutul Societății agricole.

4.
STATUT pentru Societatea cooperativă agricolă (înfiinţată în baza Legii nr. 1/2005), Cooperativa agricolă (înfiinţată în baza Legii nr. 566/ 2004) cu modificările și completările ulterioare, din care să reiasă ca acestea se încadreaza în categoria: societate cooperativa agricolă, cooperativă agricola sau fermier în conformitate cu art 7, alin (21) din OUG 3/2015, cu completările și modificările ulterioare.

5.
DECLARAȚIE PRIVIND PRELUCRAREA DATELOR CU CARACTER PERSONAL (Anexa la Ghid).

6.
ALTE DOCUMENTE JUSTIFICATIVE (SE VOR SPECIFICA DUPĂ CAZ) pe care solicitantul le poate aduce în scopul susținerii proiectului: 

Atenţie! Evaluarea Cererii de finanțare din punct de vedere al eligibilităţii şi al verificării criteriilor de selecţie va include şi consultarea de către AFIR a informaţiilor referitoare la solicitant şi exploataţia agricolă, deţinute de instituţiile abilitate (ex: Copie CI, ANSVSA, APIA, MADR, ONRC, etc).




























[bookmark: _Hlk199419572]4.2 REGULI PRIVIND TRANSPARENȚA ȘI PUBLICAREA INFORMAȚIILOR REFERITOARE LA BENEFICIARI

Potrivit prevederilor art. 98 din Regulamentul (UE) 2021/2116, pe site-ul web al AFIR se publică informațiile referitoare la beneficiarii FEADR, astfel:

AFIR publică pe site-ul de internet lista operaţiunilor selectate pentru sprijin din FEADR şi actualizează lista respectivă cel puţin la fiecare patru luni. Fiecare operaţiune are un cod unic. Lista conţine următoarele date: 
a) în cazul persoanelor juridice, denumirea beneficiarului şi, în cazul unei achiziţii publice, denumirea contractantului;
b) în cazul în care beneficiarul este o persoană fizică, prenumele şi numele;
c) denumirea operaţiunii;
d) scopul operaţiunii şi realizările preconizate sau efective ale acesteia;
e) data de începere a operaţiunii;
f) data preconizată sau efectivă de încheiere a operaţiunii;
g) costul total al operaţiunii;
h) fondul vizat;
i) obiectivul specific vizat;
j) rata de cofinanţare a Uniunii;
k) indicatorul de localizare sau datele de geolocalizare pentru operaţiunea şi ţara în cauză;
l) pentru operaţiuni mobile sau operaţiuni care acoperă mai multe locuri, localizarea beneficiarului, atunci când acesta este o persoană juridică, sau nivelul de regiune NUTS 2, atunci când beneficiarul este o persoană fizică;
m) tipul de intervenţie pentru operaţiune, în conformitate cu articolul 73 alineatul (2) litera (g) din Regulamentul (UE) 2021/1060 al Parlamentului European și al Consiliului din 30 iunie 2021 de stabilire a dispoziţiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziţie justă şi Fondul european pentru afaceri maritime, pescuit şi acvacultură şi de stabilire a normelor financiare aplicabile acestor fonduri, precum şi Fondului pentru azil, migraţie şi integrare, Fondului pentru securitate internă şi Instrumentului de sprijin financiar pentru managementul frontierelor şi politica de vize.
Datele menţionate la litera (b) se şterg după doi ani de la data publicării iniţiale pe site-ul de internet.
Datele menţionate la lit. a) – m), astfel cum au fost furnizate de către beneficiari, se publică pe site-ul de internet al AFIR, în formate deschise şi prelucrabile automat, potrivit articolului 5 alineatul (1) din Directiva (UE) 2019/1024 a Parlamentului European şi a Consiliului din 20 iunie 2019 privind datele deschise și reutilizarea informațiilor din sectorul public, care permit sortarea, căutarea, extragerea, compararea şi reutilizarea datelor.
Beneficiarii FEADR au obligația de a furniza informaţiile necesare pentru identificarea lor, inclusiv, dacă este cazul, pentru identificarea grupului din care fac parte, astfel cum este definit la articolul 2 punctul 11 din Directiva 2013/34/UE a Parlamentului European şi a Consiliului din 26 iunie 2013 privind situaţiile financiare anuale, situaţiile financiare consolidate şi rapoartele conexe ale anumitor tipuri de întreprinderi, de modificare a Directivei 2006/43/CE a Parlamentului European şi a Consiliului şi de abrogare a Directivelor 78/660/CEE şi 83/349/CEE ale Consiliului.
Informațiile pentru identificarea grupului din care fac parte se furnizează și se publică în conformitate cu art. 44 din Regulamentul (UE) de punere în aplicare 2022/128 de stabilire a normelor de aplicare a Regulamentului (UE) 2021/2116 al Parlamentului European şi al Consiliului în ceea ce priveşte agenţiile de plăţi şi alte organisme, gestiunea financiară, verificarea conturilor, controalele, garanţiile şi transparenţa, cu modificările și completările ulterioare. 
Informațiile referitoare la beneficiari vor fi făcute publice în conformitate cu articolul 98 din Regulamentul (UE) 2021/2116 şi acestea pot fi prelucrate de către organisme de audit şi de investigare naţionale sau ale Uniunii în vederea protejării intereselor financiare ale Uniunii, potrivit prevederilor art. 99 şi art. 101 din Regulamentul (UE) 2021/2116.
Datele cu caracter personal din cererea de finanțare/ajutor/angajamente/contracte/decizii/alte documente referitoare la finanțare din FEADR sunt colectate, prelucrate și stocate/arhivate sau publicate de către AFIR și/sau Ministrul Agriculturii și Dezvoltării Rurale prin Direcția Generală Dezvoltare Rurală – Autoritate de Management pentru PNDR în scopul îndeplinirii obligațiilor prevăzute la art. 151 din Regulamentul (UE) 2021/2115 sau prelucrate de alți destinatari pentru îndeplinirea obligațiilor legale ale acestora, cu respectarea prevederilor:
-	Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor);
-	Legii nr. 190/2018 privind măsuri de punere în aplicare a Regulamentului (UE) 2016/679 al Parlamentului European si al Consiliului din 27 aprilie 2016 privind protectia persoanelor fizice in ceea ce priveste prelucrarea datelor cu caracter personal si privind libera circulatie a acestor date si de abrogare a Directivei 95/46/CE (Regulamentul general privind protectia datelor), cu modificările și completările ulterioare;
-	Legii nr. 506/2004 privind prelucrarea datelor cu caracter personal și protecția vieții private în sectorul comunicatiilor electronice, cu modificările și completările ulterioare (de transpunere a Directivei 2002/58/CE a Parlamentului European și a Consiliului privind prelucrarea datelor cu caracter personal și protecția vieții private în sectorul comunicațiilor electronice, publicată în Jurnalul Oficial al Comunitatilor Europene nr. L 201 din 31 iulie 2002).






















4.3 DICȚIONAR

Agent patogen - un agent transmisibil la animale sau la oameni, susceptibil de a provoca o boală la animale.

Biosecuritate - ansamblul măsurilor fizice şi administrative menite să reducă riscul de introducere, dezvoltare şi răspândire a bolilor către, de la sau în cadrul unei populaţii de animale ori al unei unităţi, al unei zone, al unui compartiment, al unui mijloc de transport sau al oricăror alte instalaţii, incinte ori amplasamente.

Decizie de ucidere - documentul emis de centrul local de combatere a bolilor și ANSVSA, denumit în continuare CLCB, sau autoritatea competentă abilitată de CLCB, prin care se hotărăşte uciderea ovinelor/caprinelor din una sau mai multe exploataţii.

Deţinător de ovine/caprine - persoană care la momentul controlului sau instituirii măsurilor are în proprietate ori responsabilitate ovinele/caprinele.

Ecarisare - activitatea de colectare a subproduselor de origine animală, în scopul procesării sau incinerării/coincinerării acestora, incluzând activităţile de transport, depozitare şi manipulare a acestora, după caz.

Exploataţie - orice amenajare, orice construcţie sau, în cazul creşterii în aer liber, orice mediu în care animalele sunt deţinute, crescute ori manipulate de o manieră permanentă sau temporară, cu excepţia cabinetelor ori clinicilor veterinare, după cum urmează:
a) exploataţie nonprofesională - exploataţie de animale, înregistrată în SNIIA şi deţinută de persoane fizice neînregistrate la Camera de Comerţ şi Industrie a României;
b) exploataţie comercială de tip A - exploataţie de animale deţinută de persoane fizice autorizate, întreprinderi individuale, întreprinderi familiale sau persoane juridice organizate în condiţiile legii, înregistrată în SNIIA şi care este înregistrată sanitar-veterinar; în cazul asociaţiilor, composesoratelor, obştilor şi al altor forme de organizare ce nu fac obiectul înregistrării la registrul comerţului, documentul ce atestă înregistrarea la registrul comerţului se înlocuieşte cu certificatul de grefă emis de judecătoriile unde au fost înregistrate/certificatul de înregistrare de la administraţia fiscală sau cu alte documente prevăzute de legislaţia în vigoare, în baza cărora îşi desfăşoară activitatea;
c) exploataţie comercială - exploataţie de animale înregistrată în Sistemul Naţional de Identificare şi Înregistrare a Animalelor şi autorizată sanitar-veterinar, deţinută de persoane fizice autorizate, întreprindere individuală, întreprindere familială sau de persoane juridice organizate în condiţiile legii, înregistrate şi autorizate de oficiul registrului comerţului;
d) tabără de vară/stână - loc împrejmuit, cu amenajări în care se desfăşoară activităţi pentru adăpostirea şi îngrijirea sezonieră a animalelor cu respectarea condiţiilor de protecţie şi bunăstare a animalelor, înregistrată în SNIIA şi înregistrată sanitar-veterinar;
e) exploataţie de tip păşune - loc acoperit cu vegetaţie ierboasă perenă, destinat hrănirii animalelor, care este deţinut sau cu privire la care există dreptul de folosinţă al unei persoane fizice, persoane fizice autorizate, întreprinderi individuale, întreprinderi familiale sau persoane juridice organizate în condiţiile legii, înregistrată în SNIIA, unde pasc bovinele, ovinele şi caprinele, temporar/sezonier, în perioadele calde din an; în cazul asociaţiilor, composesoratelor, obştilor şi al altor forme de organizare ce nu fac obiectul înregistrării la registrul comerţului, documentul ce atestă înregistrarea la registrul comerţului se înlocuieşte cu certificatul de grefă emis de judecătoriile unde au fost înregistrate/certificatul de înregistrare de la administraţia fiscală sau cu alte documente prevăzute de legislaţia în vigoare, în baza cărora îşi desfăşoară activitatea.

Formular de identificare - document privind identificarea şi înregistrarea animalelor, emis în cadrul SNIIA ulterior înregistrării şi salvării acestuia în BND, în format electronic, care poate fi printat, la solicitarea fermierului şi care are prevăzute elementele specifice de siguranţă.

Gospodărie ţărănească - aşa cum este definită în anexa nr. 1 la Legea cooperaţiei agricole nr. 566/2004, cu modificările şi completările ulterioare.

Risc - probabilitatea apariţiei şi magnitudinea probabilă a consecinţelor biologice şi economice ale unui efect negativ asupra sănătăţii publice sau asupra sănătăţii animale.

Unitate epidemiologică - un grup de animale cu aceeaşi probabilitate de expunere la un agent patogen.

Zonă curată - spaţiul delimitat care cuprinde toate adăposturile pentru animale, spaţiile, încăperile, utilajele, echipamentele şi alte facilităţi destinate exclusiv acestei zone, pentru respectarea regulilor de sănătate şi bunăstare a animalelor; este separată de zona murdară printr-un filtru sanitar-veterinar şi împrejmuită de o delimitare structurală/gard continuu suficient de înalt (ă) şi care să nu permită accesul animalelor pe sub ea/el, confecţionat(ă) din materiale rezistente care asigură o bună protecţie în ceea ce priveşte pătrunderea oamenilor sau a animalelor în exploataţie.
Zonă murdară - spaţiul aflat în afara zonei curate şi delimitat de aceasta printr-un filtru sanitar-veterinar şi o delimitare structurală/gard continuu suficient de înalt(ă) şi care să nu permită accesul animalelor pe sub ea/el, confecţionat(ă) din materiale rezistente care asigură o bună protecţie în ceea ce priveşte pătrunderea oamenilor sau a animalelor în exploataţie.
Vizitator - orice persoană care intră în zona curată, de producţie, alta decât cele care deservesc zona; medicul veterinar poate fi considerat ca personal propriu cu respectarea strictă a cerinţelor de filtru - o exploataţie pe zi.
Filtru sanitar-veterinar - ansamblul spaţiilor şi dotărilor pentru personalul propriu şi vizitatori, cu asigurarea condiţiilor necesare pentru respectarea procedurilor specifice de intrare/ieşire în/din exploataţie în vederea împiedicării introducerii/scoaterii agenţilor patogeni în/din exploataţie.
Zonă de producţie*** - spaţiul delimitat, care cuprinde toate adăposturile pentru animale, spaţiile, utilajele, echipamentele şi alte facilităţi destinate creşterii ovinelor / caprinelor, cu respectarea regulilor de sănătate şi bunăstare a animalelor.

Zonă administrativă*** - spaţiul aflat în afara zonei de producţie şi delimitat de aceasta.

Filtru sanitar-veterinar*** - ansamblul spaţiilor şi dotărilor prevăzute într-o exploataţie de ovine / caprine pentru personalul propriu al exploataţiei şi vizitatori, în vederea asigurării respectării regulilor privind curăţenia şi decontaminarea.

Producția agricolă primară, conform R (UE) 702/2014 înseamnă producția de produse ale solului și ale creșterii animalelor, enumerate în anexa I la tratat, fără a se efectua nicio altă operațiune de modificare a naturii produselor respective. Pot fi asimilate producției agricole primare operațiuni/cheltuieli precum utilaje, înființare/înlocuire plantații pentru struguri de masă, plase antigrindină și antiploaie, drumuri de exploatare în cadrul unității de producție, împrejmuire culturi și plantații perene, echipamente de irigații la nivelul exploatatiei agricole, producerea de energie regenerabilă la nivelul unității de producție pentru consum propriu, depozitare produse agricole primare, condiționare (cu excepția deshidratării care este considerată procesare), centrifugare și alte asemenea operațiuni care nu modifică natura produselor agricole.

Amplasament – terenul pe care va fi amplasată investiția, identificat printr-un număr cadastral.

Beneficiar – persoană fizică/persoană juridică/persoană fizică autorizată/întreprindere individuală/întreprindere familială care a realizat un proiect de investiţii şi care a încheiat un contract de finanţare cu AFIR pentru accesarea fondurilor europene prin FEADR.

Cererea de finanţare – reprezintă solicitarea completată electronic prin care se solicită sprijin financiar nerambursabil în temeiul Reg. UE 2021/2115 al Parlamentului european si al Consiliului, pe care potenţialul beneficiar o înaintează pentru aprobarea contractului de finanţare a proiectului de investiţii în vederea obţinerii finanţării nerambursabile.

Cheltuieli eligibile – cheltuieli privind realizarea operatiunilor specifice Interventiei DR21 cuprinsa in PS 2023-2027. 

Contribuţia privată – o sumă de bani care reprezintă implicarea financiară obligatorie a persoanei care solicită fonduri nerambursabile și pe care trebuie să o utilizeze în vederea realizării propriului proiect de investiţii. Contribuţia privată reprezintă un anumit procent din valoarea eligibilă a proiectului de investiţii, variabil în funcţie de categoria de beneficiari eligibili şi de tipul investiţiei propuse spre finanţare. Contribuţia privată trebuie să acopere diferenţa dintre cofinanţarea publică (fondurile europene nerambursabile) și valoarea eligibilă a proiectului. 
Contribuţia privată poate fi asigurată fie din surse proprii, valabil în cazul potenţialilor beneficiari care deţin deja fondurile necesare pentru contribuţia financiară. Un alt mod de asigurare a cofinanţării private este prin credit bancar și nebancar, valabil în cazul în care potenţialii beneficiari nu deţin fondurile necesare pentru contribuţia financiară proprie, dar îndeplinesc condiţiile contractării unui credit bancar și nebancar. 

Cofinanţarea publică – reprezintă fondurile nerambursabile alocate proiectelor de investiţie prin FEADR. Aceasta este asigurată prin contribuţia Uniunii Europene şi a Guvernului României.

Data acordării ajutorului - data semnării Contractului de Finanțare.

Derulare proiect - reprezintă totalitatea activităților efectuate de beneficiarul FEADR de la semnarea contractului finanțare până la finalul perioadei de monitorizare a proiectului.

Proiect eligibil – reprezintă proiectul care îndeplinește condițiile de eligibilitate prevăzute în fișa tehnică a intervenției/schemei de ajutor de stat/schemei de minimis conform criteriilor aprobate și detaliate în manualele de proceduri și în Ghidul solicitantului.  

Evaluare – acţiune procedurală prin care documentaţia pentru care se solicită finanţare este analizată pentru verificarea îndeplinirii criteriilor de eligibilitate şi pentru selectarea proiectului în vederea contractării.

Fişa interventiei – descrie motivaţia sprijinului financiar nerambursabil oferit, obiectivele interventiei, aria de aplicare şi acţiunile prevăzute, tipul de investiţie, menţionează categoriile de beneficiari şi tipul sprijinului.

Fonduri nerambursabile - fonduri acordate unei persoane fizice sau juridice în baza unor criterii de eligibilitate pentru realizarea unei investiţii încadrate în aria de finanţare a intervenției DR-21 şi care nu trebuie returnate – singurele excepţii sunt nerespectarea condiţiilor contractuale şi nerealizarea investiţiei conform proiectului aprobat.

Implementare proiect – reprezintă totalitatea activităților efectuate de beneficiarul FEADR de la semnarea Contractului până la data depunerii ultimei tranșe de plată.

Intervenție – instrument de sprijin insotit de un set de conditii de eligibilitate specificate in PS 2023-2027 pe baza unui tip de interventie FEADR prevazut in regulamentul PS 2023- 2027.

Intensitatea ajutorului de stat - valoarea brută a ajutorului, exprimată ca procent din costurile eligibile ale proiectului, înainte de deducerea impozitelor sau altor taxe. Ajutoarele plătibile în mai multe tranşe se actualizează la valoarea de la data acordării lor.
Modernizare – din punct de vedere al specificului intervenției DR-21 - Investiții pentru prevenirea răspândirii epizootiilor în ferme zootehnice, include utilarea/reutilarea cu echipamente de biosecuritate necesare unei exploatații agricole pentru producția agricolă primară de ovine/caprine.

Planul strategic PAC 2023 – 2027 - documentul programatic, în sensul art. 104 din Regulamentul PS, în care sunt prevăzute intervențiile și sumele alocate României din FEADR, aprobat prin Decizia de punere în aplicare a Comisiei Europene nr. C(2022) 8783 din 7 decembrie 2022, cu modificările și completările ulterioare, denumit PS 2023-2027.
 
Potenţial beneficiar – persoană juridică/persoană fizică/persoană fizică autorizată/întreprindere individuală/întreprindere familială care este eligibilă (care îndeplineşte toate condiţiile impuse prin PS 2023 - 2027) pentru accesarea fondurilor europene, dar care nu a încheiat încă un Contract de Finanţare cu AFIR.

Registrul debitorilor – reprezintă o bază de date unică, în format electronic, la nivelul AFIR/APIA, permanent actualizată, care asigură evidența tuturor debitelor financiare înregistrate, precum și a tuturor operațiunilor efectuate în legătură cu fiecare debit în parte, respectiv recuperare, modificare, anulare.

Reprezentant legal – este persoana desemnată să reprezinte solicitantul în relația contractuala cu AFIR, conform legislației în vigoare.

Solicitant – persoana fizică/persoană juridică/persoană fizică autorizată/întreprindere individuală/întreprindere familială, potenţial beneficiar al sprijinului nerambursabil din FEADR, care depune un proiect de investiții/cerere de finanțare la AFIR.

Valoare eligibilă a proiectului – reprezintă suma cheltuielilor pentru bunuri, servicii, lucrări care se încadrează în Lista cheltuielilor eligibile precizată în prezentul ghid și care pot fi decontate prin FEADR; procentul de confinanţare publică și privată se calculează prin raportare la valoarea eligibilă a proiectului.

Valoare neeligibilă a proiectului – reprezintă suma cheltuielilor pentru bunuri, servicii şi/sau lucrări care sunt încadrate în Lista cheltuielilor neeligibile precizată în prezentul ghid şi, ca atare, nu pot fi decontate prin FEADR; cheltuielile neeligibile nu vor fi luate în calcul pentru stabilirea procentului de cofinanţare publică; cheltuielile neeligibile vor fi suportate financiar integral de către beneficiarul proiectului.

Valoare totală a proiectului – suma cheltuielilor eligibile şi neeligibile pentru bunuri, servicii, lucrări.

AFIR – Agenţia pentru Finanţarea Investiţiilor Rurale, instituţie publică cu personalitate juridică, subordonată Ministerului Agriculturii şi Dezvoltării Rurale – scopul AFIR îl constituie derularea Fondului European Agricol pentru Dezvoltare Rurală, atât din punct de vedere tehnic, cât și financiar.
CRFIR – Centrele Regionale pentru Finanţarea Investiţiilor Rurale, structură organizatorică la nivel regional a AFIR (la nivel naţional există 8 centre regionale).
OJFIR – Oficiile Judeţene pentru Finanţarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii judeţene).
FEADR – Fondul European Agricol pentru Dezvoltare Rurală, este un instrument de finanţare creat de Uniunea Europeană pentru implementarea Politicii Agricole Comune.
MADR – Ministerul Agriculturii şi Dezvoltării Rurale;.
ANSVSA – Autoritatea Națională Sanitară Veterinară și pentru Siguranța Alimentelor.
DSVSA – Direcția Sanitară Veterinară și pentru Siguranța Alimentelor.
DSP – Direcția de Sănătate Publică. 
C.L.C.B. - Centrul Local de Combatere a Bolilor.
	
	„autentificare” - conform prevederilor Regulamentului (UE) nr. 910/2014 înseamnă un proces electronic care permite confirmarea identificării electronice a unei persoane fizice sau juridice sau a originii și integrității unor date în format electronic.

	
	„semnătură electronică calificată” – conform prevederilor Regulamentului (UE) nr.910/2014, înseamnă o semnătură electronică avansată care este creată de un dispozitiv de creare a semnăturilor electronice calificat şi care se bazează pe un certificat calificat pentru semnăturile electronice.

AFIR ÎN SPRIJINUL DUMNEAVOASTRĂ

Fiecare cetăţean al României, precum și persoanele juridice de drept român care se încadrează în aria de finanţare a Intervențiilor din cadrul PS 2023-2027, au dreptul să beneficieze de fondurile europene nerambursabile pentru finanţarea propriilor proiecte de investiţii pentru dezvoltare rurală.AFIR, prin cele 8 Centre Regionale și cele 41 de Oficii Judeţene, vă poate acorda informaţiile necesare pentru a solicita finanţarea proiectului dumneavoastră.
Dacă doriți să obțineți informații sau consideraţi că sunteţi defavorizat în accesarea fondurilor europene spuneți-ne!

Bucureşti, Str. Ştirbei Vodă, nr. 43, sector 1
reclamatii@afir.ro              www.afir.ro www.facebook.com/afir.ro
twitter: @AFIR_RO
031 – 860.27.47

AFIR vă stă la dispoziţie de luni până joi între orele 8:30 și 16:30, iar vineri între orele 8.30-14.30, pentru a vă acorda informaţii privind modalităţile de accesare a intervențiilor de dezvoltare cuprrinse în cadrul PS 2023–2027, dar și pentru a primi propunerile sau sesizările dumneavoastră privind derularea PS 2023–2027.
Experţii AFIR vă pot acorda, pe loc sau în termenul legal (maxim 30 de zile), orice informaţie necesară în demersul dumneavoastră pentru accesarea fondurilor europene. 
Însă, nu uitaţi că experţii AFIR nu au voie să vă acorde consultanţă privind realizarea proiectului.
Echipa AFIR vă poate ajuta ori de câte ori aveţi o plângere, o reclamaţie sau o petiţie privind o situaţie care intră în aria de competenţă a AFIR. 
De asemenea, dacă considerati ca sunteti nedreptăţit, defavorizat sau sesizaţi posibile neregularităţi în derularea PS 2023-2027, nu ezitaţi să vă adresaţi în scris Agenţiei pentru Finanţarea Investiţiilor Rurale, pentru soluţionarea problemelor. 
Pentru a reclama o anumită situaţie sau pentru a sesiza eventuale neregularităţi informaţi-ne în scris. Trebuie să ţineţi cont că pentru a putea demara investigaţiile și aplica eventuale sancţiuni, reclamaţia sau sesizarea trebuie să fie explicită, să conţină informaţii concrete, verificabile și datele de contact ale persoanei care a întocmit respectiva reclamaţie sau sesizare.
Dacă doriţi informaţii suplimentare puteţi, să formulaţi întrebări către departamentele de relaţii publice din cadrul AFIR.

Informaţiile din Ghidul solicitantului nu pot fi utilizate în scopuri comerciale. Distribuirea acestui Ghid al Solicitantului se va realiza în mod gratuit și doar cu acordul MADR sau AFIR. Toate drepturile rezervate.

